ישיבת מליאה, כנסת 25, פרוטוקול מספר 83, 2023-06-20 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת, היום יום שלישי, א' בתמוז התשפ"ג, 20 ביוני 2023

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת, לקריאה ראשונה, מטעם הכנסת: הצעת חוק הגנת הצרכן (תיקון מס' 68) (שירות טלפוני לביטול עסקה עם חברת תעופה), התשפ"ג–2023, של חברת הכנסת חוה אתי עטייה

דן מרזוק:       עוד אודיעכם כי בהתאם לסעיף 96 לתקנון הכנסת, הודיע חבר הכנסת אריאל קלנר כי הוא חוזר בו מהצעת חוק הרשויות המקומיות (בחירות) (תיקון – הזכות להיבחר), התשפ"ג–2023, שמספרה פ/3343/25

דן מרזוק:      בנוסף, הונח היום על שולחן הכנסת הסכם בין המשרד לכלכלה ותרבות של טאיפיי בתל אביב לבין המשרד לכלכלה ותרבות של ישראל בטאיפיי בדבר שיתוף פעולה בתחום התרבות

אמיר אוחנה: הנושא הראשון על סדר-היום יהי נאומים בני דקה

אמיר אוחנה:  חברי הכנסת המעוניינים לנאום נאומים בני דקה מתבקשים לשבת במקומותיהם

אמיר אוחנה:  ההצבעה תהיה אלקטרונית, החל מרגע זה

אמיר אוחנה:  עד שאקבל לידיי את הרשימה, ראשון הנואמים יהיה חבר הכנסת חנוך מלביצקי

אמיר אוחנה:  בבקשה

חנוך דב מילביצקי: תודה, אדוני היושב-ראש

חנוך דב מילביצקי:  כנסת נכבדה, אתמול היה משחק של נבחרת ישראל בכדורגל, ובמהלכו אחד משחקני הנבחרת, מוחמד אבו פאני, ספג קללות גזעניות נוראיות מקומץ קטן של הקהל שישב שם

חנוך דב מילביצקי:  הבוקר כתבתי לו, ואני חושב שזה ראוי שהדברים יישמעו גם בבית הזה: בוקר טוב, שמי חנוך מלביצקי, אני חבר כנסת מהליכוד

חנוך דב מילביצקי:  כאוהד כדורגל, אוהד נבחרת ישראל, אוהד בית"ר ירושלים, כישראלי וכיהודי, כאבו לי מאוד הקריאות המכוערות שספגת אתמול בידי קומץ בזוי ולא ראוי של גזענים

חנוך דב מילביצקי:  הם לא מייצגים כאן כלום חוץ משנאה

חנוך דב מילביצקי:  אתה, לעומת זאת, מייצג מצוינות בספורט ובכלל

חנוך דב מילביצקי:  תהיה חזק, תמשיך לייצג בכבוד את ישראל ותדע שאנחנו כאן בכנסת ננסה להילחם בגזענות בספורט ובכלל ככל האפשר

חנוך דב מילביצקי:  תודה רבה

אמיר אוחנה: תודה רבה לחבר הכנסת דב מלביצקי

אמיר אוחנה:  יעלה ויבוא חבר הכנסת דן אילוז

אמיר אוחנה:  אחריו – חבר הכנסת ואליד אלהואשלה

דן אילוז: אדוני היושב-ראש, כנסת נכבדה, לפני כמה ימים חזרתי משליחות מדינית במרוקו, כמה ימים אחריך, אדוני היושב-ראש, וכפי שאתה יודע, אני מאוד מחובר למסורת המרוקאית ולתרבות המרוקאית ולכן התרגשתי מאוד

דן אילוז:  אבל אם יש משהו אחד שמרגש אותי עוד יותר מאשר לראות את העושר התרבותי שיש במרוקו, זה לחשוב את המחשבה שבכל מקום שבו הייתי היו יהודים שחלמו להיות דווקא פה, בארץ ישראל

דן אילוז:  כשהלכתי לבית הכנסת וראיתי את הספסלים שם, איפה שהתפללו האנשים שלוש פעמים ביום להגיע בחזרה לירושלים, או כשאכלתי ארוחת שבת ושרנו פיוטים "למולדת שובי רוני", חשבתי על סבא וסבתא שלי שהיו אומרים לפחות פעם בשנה "לשנה הבאה בירושלים", ועכשיו אנחנו נמצאים פה בירושלים

דן אילוז:  כמו שאתה יודע, אני מתעסק לא מעט בלהנכיח את המסורות של כל הגלויות שהגיעו פה לארץ, זה לא חשוב אם מדובר על פרס או על תימן או על מרוקו, פולין, הודו, עיראק וכו', כל המסורות

דן אילוז:  אבל חס וחלילה, זה לא בא מתוך נוסטלגיה כאילו פעם היה יותר טוב, אלא להפך, זה בא מתוך תפיסה ציונית עשירה, מתוך אמונה שאולי שלילת הגלות לא הייתה נכונה אבל צריך קיבוץ גלויות

דן אילוז:       משפט אחרון – אני תמיד אומר: כשאני הולך למרוקו, אני לא הולך לטיול שורשים, כי השורשים שלנו הם פה, בארץ ישראל

דן אילוז:  אני הולך לטיול

דן אילוז:  השורשים שלנו פה, בארץ ישראל

דן אילוז:  העץ של עם ישראל התפזר בענפים בכל העולם, אבל הפירות שלנו, צריך לקטוף אותם פה בארץ ישראל

דן אילוז:  תודה רבה

אמיר אוחנה: (אומר מילים במרוקאית

אמיר אוחנה: ) יעלה ויבוא חבר הכנסת ואליד אלהואשלה

אמיר אוחנה:  ואחריו – חבר הכנסת סימון דוידסון

וליד אל-הואשלה: מכובדי היושב-ראש, חבריי חברי הכנסת, מוחמד אבו פאני מהיישוב כפר קרע מייצג את המדינה ומייצג גם את החברה הערבית

וליד אל-הואשלה:  קריאות הגנאי שהיו אתמול במשחק, אנחנו דוחים אותן בתוקף

וליד אל-הואשלה:  מוחמד לא אמור לקבל את הניסוח הזה, לא אמור לקבל את ה"כבוד" הזה

וליד אל-הואשלה:  מוחמד צריך לקבל כבוד מכל אוהדי הנבחרת

וליד אל-הואשלה:  לא ייתכן ולא יעלה על הדעת, שגם שלשום ראש הממשלה לא התייחס לניצחון של בני פלפלה כפר קאסם, וגם היום הוא לא התייחס לנושא הזה

וליד אל-הואשלה:  השחקנים הערבים שמייצגים את הנבחרת אמורים לקבל כבוד גם מראש הממשלה

וליד אל-הואשלה:  תודה

אמיר אוחנה: תודה לחבר הכנסת ואליד אלהואשלה

אמיר אוחנה:  חבר הכנסת סימון דוידסון, ואחריו – חבר הכנסת בועז טופורובסקי

אמיר אוחנה:  בבקשה

סימון דוידסון: תודה רבה, אדוני היושב-ראש

סימון דוידסון:  באותו נושא, בסגנון אחר: אתמול התקיים דיון בנושא גזענות ואלימות בספורט בכנסת, בוועדת המשנה לספורט

סימון דוידסון:  היו פה הרבה מאוד נציגים והרבה מאוד חברי כנסת

סימון דוידסון:  דיברנו והזהרנו כמה מסוכן נושא האלימות בספורט הישראלי, וגם נושא הגזענות

סימון דוידסון:  עברו מספר שעות והיה משחק של נבחרת ישראל

סימון דוידסון:  אני מזכיר לכולם, בשבוע שעבר הנבחרת הצעירה שלנו הגיעה למקום השלישי באליפות העולם וכולם בירכו וכתבו בטוויטר, כל חברי הכנסת

סימון דוידסון:  בנבחרת הזאת, כמעט מחצית מהשחקנים היו שחקנים ערבים

סימון דוידסון:  הכובש המרכזי המוביל היה ערבי

סימון דוידסון:  אף אחד לא אמר שום דבר

סימון דוידסון:  ואתמול קראו לאבו פאני, שחקן הנבחרת, "מחבל"

סימון דוידסון:  כן, לימור, קראו לשחקן נבחרת ישראל, שהוא ערבי, קראו לו "מחבל"

סימון דוידסון:  זה נורא

סימון דוידסון:  מה קורה לאותם ילדים בכפרים וביישובים שמשחקים כדורגל ורואים איך קוראים לשחקן שהם מעריצים אותו? אני קורא לכל חבר כנסת, כמו שעשה חנוך, לכתוב, לצייץ ולגנות את הקריאות הגזעניות האלו כלפי שחקן ישראלי

סימון דוידסון:  תודה

אמיר אוחנה: תודה לחבר הכנסת דוידסון

אמיר אוחנה:  יעלה ויבוא חבר הכנסת בועז טופורובסקי

אמיר אוחנה:  אחריו – חבר הכנסת אבי מעוז, סגן השר אבי מעוז

בועז טופורובסקי: תודה, אדוני היושב-ראש, השר התורן - - -      

אמיר אוחנה: השר התורן נמצא פה – קוראים לו אופיר סופר

בועז טופורובסקי: השר סופר, חבריי, חברות וחברי הכנסת, מהפעם האחרונה שעמדתי כאן בנאומים בני דקה, נהרגו שמונה בני אדם בתאונות דרכים

בועז טופורובסקי:  גם השבוע אציין את פרטי תאונות הדרכים, וכאשר יש פרטי הרוגים, אקרא אותם, בתקווה שאנחנו נצליח לשנות את זה

בועז טופורובסקי:       יום חמישי, 15 ביוני, נהרג הולך רגל בשנות השישים לחייו ברחוב יהודה הנשיא בירושלים, בעת שנהג רכב פרטי פגע בו כשחצה את הכביש; בהמשך אותו יום נהרג רוכב אופניים, בן 35, כאשר רכב פרטי פגע בו, שוב, כאשר חצה מעבר חצייה, הפעם בנתיבות; עוד גבר בן 35 נהרג באותו יום, בכביש דמים 232 בעוטף עזה, לאחר שביצע פניית פרסה ונהגת רכב פרטי פגעה ברכבו

בועז טופורובסקי:  ביום שבת, 17 ביוני, נהרג רוכב אופניים בן 77 לאחר שרכב פרטי פגע בו והרג אותו במקום

בועז טופורובסקי:  ביום ראשון, 18 ביוני, נהרג רוכב האופנוע רזיאל בוחניק – אתמול דיברתי עליו על הבמה – בכביש 25 בתאונה קשה עם רכב פרטי; עוד באותו יום נהרג רוכב אופנוע בן 20 בעת שהחליק בכביש 5533

בועז טופורובסקי:  נוסף עליהם, עוד שני פצועים בתאונות דרכים נפטרו במהלך השבוע האחרון פטירה מאוחרת

בועז טופורובסקי:       174 אנשים נהרגו, לא במלחמה – אלה מספרים של מלחמות – אלא בכבישים, מתחילת השנה

בועז טופורובסקי:  שמונה רק בשבוע החולף

בועז טופורובסקי:  אף אחד לא חסין במלחמה הזו, אבל אפשר למנוע את ההרוגים, ואנחנו לא עושים מספיק

בועז טופורובסקי:  תודה

אמיר אוחנה: תודה לחבר הכנסת טופורובסקי על התזכורת הכואבת והמדממת

אמיר אוחנה:  יעלה ויבוא חבר הכנסת אבי מעוז, ואחריו – חברת הכנסת לימור סון הר מלך

בועז טופורובסקי: נאום הנדסת תודעה מס' - - -      

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 90, והפעם על הקומוניסט הסמוי

אבי מעוז:  בכמה הזדמנויות כינה אותי אהוד ברק פוליטרוק

אבי מעוז:  בערוץ 12, כאשר דניאל רוט-אבנרי הטיחה בו שהוא מסית למרי אזרחי, הוא ביקש, כלשונו, להשתיק את החֲבֵרָה

אבי מעוז:       עולם הדימויים והביטויים של מהנדס התודעה הזה מגיע ישירות מהקומוניזם

אבי מעוז:  בזמן שרוממות הדמוקרטיה בפיו, הוא מכוון ישירות לדיקטטורה בסגנון הקומוניסטי

אבי מעוז:  גם שם האליטות לא נהגו להתחשב בדעת העם

אבי מעוז:  זו בדיוק הסיבה שהוא מממן את המחאה – כדי לרוקן את תוצאות הבחירות מכל משמעות

אבי מעוז:  מה זה משנה בכלל מה העם רוצה? אגב, "פוליטרוק" היה כינוי לקצין החינוך בצבא האדום שהיה אחראי על ההדרכה האידיאולוגית מטעם המפלגה

אבי מעוז:  אני, לעומת זאת, מבקש בסך הכול לייצר שקיפות להורים, מה שמאוד מפחיד את ברק ודומיו, כי בקומוניזם לא היה, כידוע, אפילו בדל של שקיפות

אבי מעוז:  אני ממליץ לאהוד ברק לשחרר את כולנו מהאנרכיזם הקומוניסטי שלו

אבי מעוז:  תודה

אמיר אוחנה: תודה לסגן השר מעוז

אמיר אוחנה:  תעלה ותבוא חברת הכנסת לימור סון הר מלך, ואחריה – חבר הכנסת יוסף עטאונה

לימור סון הר-מלך: אדוני היושב-ראש, כנסת נכבדה, נאום קול המושתקים מס' 23

לימור סון הר-מלך:  בכל שבוע אני מתייצבת כאן לזעוק את זעקת תושבי יהודה ושומרון ולהעלות על נס את שורות הפיגועים שהושתקו

לימור סון הר-מלך:  לרוב מדובר בעשרות פיגועי אבנים ובקבוקי תבערה, שמסכנים את חייהם של עשרות אלפי תושבים, וכמעט שהפכו שגרה אצל רבים מהם

לימור סון הר-מלך:  בכל שבוע אני מתפללת שזה יהיה הנאום האחרון שלי בנושא, שיגיע שבוע שבו אין פיגועים, אך לצערי התקווה שלי מתבדה פעם אחר פעם

לימור סון הר-מלך:       כבר כמה פעמים דיברתי מעל במה זו על פיגועים שיוצאים מכפר הטרור אל-מוע'ייר, ששוכן על ציר אלון

לימור סון הר-מלך:  ביום שלישי שעבר, סביב השעה 20:30 בערב, אותר מטען חבלה על כביש אלון

לימור סון הר-מלך:  הכביש נחסם לכחצי שעה; חבלן שהגיע למקום טיפל במטען באופן חלקי על מנת לטפל בו בצורה בטוחה באור היום

לימור סון הר-מלך:  בבוקר יום רביעי, בשעה 05:30, הכביש נחסם שוב לכחצי שעה לנטרול סופי של המטען

לימור סון הר-מלך:  באותו היום בשעה 07:00 בבוקר כוח צבאי גילה מטען חבלה נוסף, ושוב הכביש נחסם עד לנטרול המטען על ידי חבלן

לימור סון הר-מלך:       בשבוע שעבר ביקרנו, חברי שדולת ארץ ישראל, בציר, ונחרדנו לגלות כי מחצבה לא חוקית הפועלת במקום קיבלה הכרה כמחצבה מן המניין, וככל הנראה אחד השותפים במחצבה הוא בכיר לשעבר במינהל האזרחי

לימור סון הר-מלך:  מלבד הפגיעה בנוף, באיכות הסביבה ובערכים ארכיאולוגיים, יש בכך סכנה בטיחותית ואף סכנה ביטחונית גדולה

לימור סון הר-מלך:  מדובר למעשה בפתיחת יציאה חדשה לכביש אלון, גם מהכפר אל-מוע'ייר, ובכלל מכל מרחב עמק שילה, תורמוס עיא, ח'ירבת אבו פלאח

לימור סון הר-מלך:  יציאה זו תאפשר מעבר מהיר של מחבלים בין כביש אלון לכביש 60

לימור סון הר-מלך:  לא ייתכן שהדבר הזה יתרחש

לימור סון הר-מלך:  אני אעשה ככל יכולתי כדי לבלום את המהלך, אך החובה גם עליכם, יתר חברי הכנסת והשרים בממשלה, לבלום את המהלך המסוכן והביזיוני הזה

לימור סון הר-מלך:       ובחזרה לטרור המושתק – מחובתנו כנבחרי ציבור ונציגי הימין בכנסת לדאוג שמתיישבי יהודה ושומרון לא יופקרו בשטח ויקבלו מענה ביטחוני הולם

לימור סון הר-מלך:  אחרת, אם חלילה יקרה משהו, לא נוכל לומר: ידינו לא שפכו את הדם הזה

לימור סון הר-מלך:  תודה רבה

אמיר אוחנה: תודה לגברתי

אמיר אוחנה:  יעלה ויבוא חבר הכנסת יוסף עטאונה, ואחריו – חברת הכנסת מטי צרפתי הרכבי

יוסף עטאונה: כבוד היושב-ראש, היום ב"ישראל היום" התפרסם שהשר שיקלי הולך להציג היום תוכנית להסדרת ההתיישבות הבדואית בנגב, ובכותרת נאמר גם שאולי הוא יצליח במקום שנכשלו שרים אחרים, וגם שאלו ותהו אם הוא יצליח גם לפזר את הפזורה

יוסף עטאונה:       אני רוצה לענות מכאן לגבי הסיכוי להצלחה של התוכנית של השר שיקלי

יוסף עטאונה:  אני אומר מכאן שהוא ייכשל כמו שקודמיו כשלו, ואני אגיד למה הם נכשלו: כי כל שר שבא – הסוגיה הבדואית, התייחסו אליה כמשהו שהוא לא חלק מהחברה הישראלית; ראו בזה גוף זר שצריך להתמודד איתו, ולכן העבירו את הטיפול ממשרד למשרד ומשר לשר ב-14 השנים האחרונות, וכולם נכשלו

יוסף עטאונה:  למה נכשלו? כי הם לא ישבו עם האוכלוסייה הבדואית, עם הנציגים של האוכלוסייה הבדואית, ולא תכננו ולא הגיעו למסקנה שצריך לתכנן בתיאום עם האוכלוסייה הערבית הבדואית בנגב לפי הצרכים שלהם

יוסף עטאונה:  מי שרוצה לפרסם תוכניות לאוכלוסייה הערבית הבדואית בנגב צריך לשבת איתם, ויחד איתם צריך לתכנן את הדברים

יוסף עטאונה:  תודה

אמיר אוחנה: תודה לחבר הכנסת עטאונה

אמיר אוחנה:  תעלה ותבוא חברת הכנסת מטי צרפתי הרכבי, ואחריה – אחרונת הדוברים לפרק זה, חברת הכנסת שלי טל מירון

מטי צרפתי הרכבי: תודה, אדוני היושב-ראש

מטי צרפתי הרכבי:  31 באוקטובר 2023, 132 ימים מהיום – בחירות מוניציפליות ברחבי ישראל

מטי צרפתי הרכבי:  257 רשויות, מתוכן רק 14 נשים מכהנות בראש הרשות, שזה פחות מ-6%

מטי צרפתי הרכבי:  מצב הנשים בצומתי קבלת החלטות במדינת ישראל עגום, אם זה ברשויות המקומיות, אם זה במשרדי ממשלה, אם זה בכנסת ישראל, אבל פחות מ-6%

מטי צרפתי הרכבי:  ואני מבקשת מעל הבמה הזו לקרוא לכל אחת שמתלבטת, שחושבת, ששוקלת: אנא התמודדי – הן לראש הרשות והן למועצת העיר

מטי צרפתי הרכבי:  אנחנו כאן כדי לעזור ולעודד

מטי צרפתי הרכבי:  נשים צריכות להיות בצומתי קבלת החלטות

מטי צרפתי הרכבי:  132 יום מהיום

מטי צרפתי הרכבי:  תודה רבה

אמיר אוחנה: תודה רבה

אמיר אוחנה:  תעלה ותבוא חברת הכנסת שלי טל מירון, אחריה נעבור לנושא הבא שעל סדר-היום

שלי טל מירון: תודה רבה, אדוני היושב-ראש

שלי טל מירון:  כנסת נכבדה, אז חברי הקואליציה הסכימו ברוב טובם להעביר את ההצעה המתוקנת לחוק האיזוק האלקטרוני

שלי טל מירון:  איתמר מטפס על הקירות ומחפש בנרות איך אפשר להכשיל את ההצעה מהממשלה הקודמת, כדי שחלילה הקרדיט לא יהיה להם, גם אם זה מציל חיי נשים

שלי טל מירון:  אז מה הוא עשה? הוא לקח את הצעת החוק של חברי האופוזיציה, הבטיח שיבחן אותה ויעשה בה שינויים נחוצים שיהפכו אותה למתוקנת וטובה, לפיו

שלי טל מירון:      אז חשוב לי לספר לכם, אזרחי ישראל, כדי שתכירו, שהוא פשוט זיהה הזדמנות לקחת את החוק לידיו; אבל אני מקבלת עשרות פניות מנשים שהמשטרה לא מצליחה להגן עליהן, מקלטי הנשים מלאים עד אפס מקום, והמשטרה סוגרת תיקים על אלימות במשפחה כי היא בקריסה

לימור סון הר-מלך: - - -      

שלי טל מירון: נשים נרצחות על ימין ועל שמאל

שלי טל מירון:  17 נשים עד כה

שלי טל מירון:  אין הרתעה, אין חקיקה, אבל העיקר שהשינויים הנחוצים של בן גביר בחוק הם להקל על הגברים הפוגעים ולתת יותר משקל לתלונות שווא, שהן אחוז אסטרונומי של 2% מכלל התלונות

לימור סון הר-מלך: - - -      

שלי טל מירון: אז בואו, תתחילו לעבוד

שלי טל מירון:  אנחנו לא באוניברסיטה, ואין מועד ב' לגברים פוגעים

אמיר אוחנה: תודה רבה לגברתי

אמיר אוחנה: וכעת, כאמור, נעבור לנושא הבא על סדר-היום: ציון יום תלונות ופניות הציבור

אמיר אוחנה:  אני מזמין את חבר הכנסת יצחק פינדרוס לפתוח את היום המיוחד

אמיר אוחנה:  בבקשה, אדוני

אמיר אוחנה:  עד חמש דקות לרשותו של אדוני מרגע זה, בבקשה

יצחק פינדרוס: אדוני היושב-ראש, חבריי חברי הכנסת, היום מצוין בכנסת יום פניות הציבור וגם יום הנציבות, באותו יום

יצחק פינדרוס:  אני שמח, אדוני היושב-ראש, שקבעת את זה באותו יום

יצחק פינדרוס:  זה אכן נתן נופך הרבה יותר משמעותי לדיון כאן במשך היום שהיה בוועדות, היה באודיטוריום, והיה דוח מבקר המדינה שהוגש ודוח תלונות הציבור

יצחק פינדרוס:       אמרתי כאן בנאומי הראשון בכנסת, בנאום הבכורה: משה רבנו נבחר בדאגה לצמא של הכבש, שהוא רדף אחריו במדבר והרים אותו, ואז משה רבנו נבחר להוציא את בני ישראל ממצרים

יצחק פינדרוס:  מנהיגות נבחרת – ודוד המלך, כידוע, המשל שהוא הביא והנבואה, והוא סיפר איך הוא הציל את הצאן מהסכנה שריחפה עליהם

יצחק פינדרוס:  מנהיגות, עשייה, נמדדת בסופו של דבר במה שקרוי בעברית המדוברת היום תפיסת לקוח, והדבר הזה, אני שמח, מחלחל; לא מספיק, הוא צריך לחלחל יותר –  להבין שבסוף אנחנו כנבחרי ציבור, פקידי ציבור כעובדי ציבור, כולנו בסופו של דבר משרתי ציבור

יצחק פינדרוס:  והתפיסה הזאת, שבסוף בכל החלטה שאתה מקבל, כל פעולה שאתה עושה, כל טלפון שאתה מקבל, אתה יוצא מתוך נקודת הנחה ותפיסה שהלקוח הוא הדבר הראשון והוא אמור לקבל את השירות, משנה בצורה דרמטית אין ספור החלטות

יצחק פינדרוס:       אני חייב להודות גם לצוות שמלווה אותי בוועדה לפניות הציבור, שהצלחנו בחמישה החודשים האחרונים, בסייעתא דשמיא, בארבעה-חמישה החודשים האחרונים, ליצור שפה אחרת בתוך משרדי הממשלה

יצחק פינדרוס:  תחילה של יצירת איזושהי שפה אחידה, איזושהי תורת עבודה

יצחק פינדרוס:  הצלחנו להביא הרבה מאוד משרדי ממשלה להגדיל את הנושא הזה של פניות הציבור, לחזק את הדבר הזה, ליצור איזשהו משהו

יצחק פינדרוס:  קיימנו לפחות שישה דיונים, שבעה דיונים, רק בחודשים האחרונים על הדבר הזה, והצלחנו למצוא פתרונות

יצחק פינדרוס:       ריבוי משרדי הממשלה, ריבוי האגפים, ריבוי מקבלי ההחלטות, גורם בסופו של דבר לאותו לקוח בסוף לעמוד בקצה ולהרגיש חסר אונים מול גוף כל כך ענק וכל כך הרבה משרדים וכל כך הרבה אנשים

יצחק פינדרוס:  והתפקיד שלנו – גם נבחרי ציבור וגם פקידים – זה לשים את הדבר הזה בראש מעיינינו

יצחק פינדרוס:  בסוף – ואני רואה פה את יושב-ראש הוועדה לביטחון פנים – כששוטר, כבאי, ולא משנה באיזה מקום הוא נמצא, או פקיד ממשלתי כזה או אחר, איש עירוני כזה או אחר, יוצא מתוך תפיסה של תפיסת לקוח, יוצא מתוך נקודת הנחה שבסוף הוא משרת ציבור, כל ההתנהלות שלו משתנה, ההתנהלות האנושית שלו משתנה, התפיסה האנושית שלו משתנה

יצחק פינדרוס:  הוא הופך להיות לא לבובה ולא למחשב, כי לנהל קריטריונים יכול גם מחשב: אני מכניס את הבקשה למחשב, אם הוא עומד בקריטריונים – עבר הלאה

יצחק פינדרוס:  לא אצלי, מעביר הלאה

יצחק פינדרוס:  לא – בסוף להבין שזאת שליחות, שאתה אמור לתת בסוף שירות לאותו אזרח

יצחק פינדרוס:  זה הדבר המרכזי, זה הדבר הכי משמעותי בעבודה הציבורית

יצחק פינדרוס:       יש לנו ויכוחים פוליטיים מדי פעם, יש לנו נושאים, אג'נדות שרוצים לקדם, אבל אנחנו צריכים לזכור דבר אחד: בסוף יש אזרח בקצה שצריך לקבל את השירות המיטבי וצריך לקבל את הדבר הנכון, צריך לקבל את זה בצורה הטובה ביותר

יצחק פינדרוס:       אני מקווה, אדוני, שהוועדה כאן בכנסת – אבל לא רק הוועדה, כולנו כאן נצליח לשפר ולהחדיר את התפיסה הזאת לכל אחד ואחד: משרתי הציבור, כמו שאמרתי, נבחרים או עובדים, שרים או פקידים – כל אחד בסוף יבין את הדבר הזה, וכשהדבר הזה יחלחל, השירות ייראה אחרת, היחס לשירות הציבורי ייראה אחרת, ואנחנו נעשה באמת את שליחותנו

יצחק פינדרוס:  תודה רבה, אדוני, וכמו שאמרתי, אני מקווה שעד השנה הבאה אנחנו נהיה אנשי בשורות ונצליח לשנות באופן מהותי את התפיסה הזו

יצחק פינדרוס:  תודה רבה

אמיר אוחנה: תודה רבה לחבר הכנסת פינדרוס

אמיר אוחנה:  וכעת יעלה ויבוא חבר הכנסת סימון מושיאשוילי

אמיר אוחנה:  עד חמש דקות לרשותו של אדוני, בבקשה

סימון מושיאשוילי: אדוני היושב-ראש, חבריי חברי הכנסת, מכובדיי כולם, כאשר הבחנתי שמציינים את היום הזה, יום פניות הציבור, ביקשתי ממזכיר הסיעה לשאת מספר מילים

סימון מושיאשוילי:  בשנת 2013, כאשר נערכו בחירות לרשויות המקומיות, ומאז נבחרתי, כיהנתי כחבר מועצה, הנושא הראשון שבער בי היה להקים את הלשכה לפניות הציבור בעיר

סימון מושיאשוילי:  בין היתר שילבתי בלשכת פניות הציבור קבלת קהל, ובמסגרת זו נפגשתי עם תושבי העיר מכל גוני הקשת, כאשר הדבר שהיה משותף לכולם זו עזרה, אם בנושא חבויות בארנונה, נושא הרווחה, נושא הפיקוח וכדומה

סימון מושיאשוילי:  בנוסף התקנתי במקום מרכזי בעיר תיבת דואר, וכל מי שביקש להפנות אליי שאלה או בקשה יכול היה לעשות את זה בקלות

סימון מושיאשוילי:  אני חייב לומר שלא תמיד הצלחנו לעזור לתושב שביקש עזרה, אך תמיד התושב היה מרוצה, היות שפנייתו טופלה והוא קיבל מענה

סימון מושיאשוילי:       מרן זצ"ל, הרב עובדיה יוסף, היה מקבל מעל 100 פניות בשבוע מכל חלקי הארץ ומקהילות רבות מרחבי העולם

סימון מושיאשוילי:  כל איש ואישה, כל קהילה וקהילה, קיבלו תשובה ומענה

סימון מושיאשוילי:  אין לשער את חשיבות תשובותיו לפונים

סימון מושיאשוילי:  אני זוכר פעם אחת שהייתי אצלו בבית

סימון מושיאשוילי:  התור התארך שם, מישהו ביקש להיכנס, ועצם הכניסה אליו כבר הייתה מענה, אז באמת שאין לשער יהודי בסדר גודל כזה

סימון מושיאשוילי:  כך הנחיל לנו זאת מרן, ובשנים אלו, בשנים האחרונות, הקים יושב-ראש התנועה הרב אריה דרעי את הלשכה לפניות הציבור, כאשר באמצעות לשכה זו הח"כים והשרים מקבלים פניות רבות מדי שבוע מכל חלקי הארץ ומציבורים רבים, ואנו משתדלים לתת מענה ויחס לכל אחד ואחת

סימון מושיאשוילי:       ברצוני לציין כי בעוד ימים מספר, בג' בתמוז, ביום חמישי הקרוב, יחול יום פטירתו של הרבי מחב"ד, רבי מנחם מנדל שניאורסון, האדמו"ר מלובביץ', זכר צדיק וקדוש לברכה

סימון מושיאשוילי:  אין מילים לתאר את כמויות האנשים שעברו אצלו, כאשר כל אחד מהעוברים קיבל מענה ויחס אישי, וזה חוץ מהדולר שכל אחד היה מקבל אצלו

סימון מושיאשוילי:       מכובדיי כולם, המטרה של פניות הציבור זה בראשית לעזור לאותו אדם, לאותה גברת או לאותו תושב שמבקשים את העזרה שלנו, להושיט עזרה לפונה

סימון מושיאשוילי:  אנחנו לא יודעים להעריך היום מה אותו אחד מהצד השני זוכה לו כשהוא מקבל את התשובה במאור פנים או במעטפה פשוט הביתה

סימון מושיאשוילי:  נוכחתי לראות, מניסיוני כחבר מועצה וכחבר כנסת בתנועת ש"ס, את הטוב ואת החסד הזה, שמובילים לאחדות בעם ישראל

סימון מושיאשוילי:  זה פשוט מוביל לאחדות, לא למחלוקות אלא לאחווה, לאחדות בין כל חלקי העם

סימון מושיאשוילי:  תמשיכו להעניק, תמשיכו להקשיב לשני

סימון מושיאשוילי:  תודה רבה לכולם

אמיר אוחנה: אמן ואמן

אמיר אוחנה:  יעלה ויבוא כעת חבר הכנסת אבי מעוז, בבקשה

אמיר אוחנה:  אחריו – חבר הכנסת ואליד אלהואשלה, אם יהיה כאן

אמיר אוחנה:  בבקשה, סגן השר, עד חמש דקות לרשותך

אבי מעוז: תודה רבה

אבי מעוז:  אדוני היושב-ראש, כנסת נכבדה, נראה לי שבמסגרת הדיון בתלונות ופניות הציבור צריך לעסוק גם, ואולי אפילו הייתי אומר בעיקר, במי שהציבור פונים אליו

אבי מעוז:  כוונתי כמובן לנבחרי הציבור

אבי מעוז:  אני לא בטוח שהביטוי הזה, "נבחרי הציבור" הוא המתאר במדויק את תפקידנו

אבי מעוז:  כשקוראים למישהו "נבחר ציבור", הדגש הוא עליו, על זה שהוא זכה להיבחר על ידי הציבור

אבי מעוז:  אבל מה פתאום הוא המוקד? הנושא הוא הציבור, ונבחר הציבור הוא בסך הכול, וכך מן הראוי שיראה את עצמו, שליח ציבור

אבי מעוז:  שליח של הציבור ולמען הציבור

אבי מעוז:  אם להיות יותר חריף, אפשר אפילו לומר: משרת הציבור

אבי מעוז:       בסוף ספר דברי הימים אומר יאשיהו המלך ללוויים: "עבדו את ה' אלוקיכם ואת עמו ישראל"

אבי מעוז:   במסכת הוריות בתלמוד מסופר שרבן גמליאל רצה למנות שניים מתלמידיו לתפקיד ציבורי, וכשהם בענוותנותם לא רצו, הוא אמר להם: "כמדומין אתם ששררה אני נותן לכם? עבדות אני נותן לכם"

אבי מעוז:  זהו היחס היהודי לעבודת הציבור

אבי מעוז:  מרן הרב קוק זצ"ל, שהיה חותם על מכתביו "עבד לעם קדוש על אדמת הקודש", מתאר כך את היחס שאמור להיות למי שממונה על הציבור לעבודתו – ואני מצטט: "הטוהר המוסרי צריך שיגיע לידי מידה זו, שאפילו את המגיע בצדק לא יתבע, בייחוד מי שעבודת הקודש עליו

אבי מעוז:  וזה יהיה לאות כי כל כך גדלה ונכבדה היא בעיניו עצמותה של עבודת הציבור, עד שאין ראוי כלל שיקבל עליה שכר, וראוי גם כן שיוותר על חלקו בשביל הכבוד והזכייה שזוכה להיות עובד את העבודה העליונה והנכבדה בהיכל מלכו של עולם, עבודת הצדק והמשפט לרבים"

אבי מעוז:  עד כאן

אבי מעוז:  סוף ציטוט

אבי מעוז: אגב, כאשר אנשי ביתו של מרן הרב קוק זצ"ל תלו על דלת הבית שלט עם שעות קבלה כדי לנסות להקל עליו ולו במעט מפניות הציבור המרובות, השלט נעלם פעם אחר פעם

אבי מעוז:  כאשר ארבו למוריד השלט, הסתבר שזהו הרב קוק בעצמו, שלא היה מוכן להגבלת שעות הפנייה אליו, כיוון שראה בעצמו עבד לרבים

אבי מעוז:  כשזה היחס לעבודת הציבור, העיסוק ברווחים שנבחר הציבור מפיק מתפקידו מקבל מקום קטן בהרבה ממה שמקובל היום

אבי מעוז:  כשזה היחס לעבודת הציבור, הדיבור, השפה והסגנון של משרתי הציבור נשמעים אחרת לחלוטין ממה שלפעמים אפשר, לצערי, לשמוע בבית הזה, כיוון שבדרך כלל, המשרת משתדל להתנהג בצורה ראויה כאשר הוא נמצא בפני מי שהוא אמור לשרת אותו

אבי מעוז: עם זאת, אני חייב להוסיף שבניגוד למשרת הרגיל, שכל-כולו נתון למרותו של אדונו, לרצונו ולגחמותיו, משרת הציבור לא אמור לפעול כשבשבת שמסתובבת לפי הרוח הנושבת ברשות הרבים, בתקשורת וברשתות

אבי מעוז:  משרת הציבור אמור להיות נאמן לערכים שבשמם הוא נבחר על ידי הציבור ושבגללם הציבור נתן בו את אמונו

אבי מעוז:  בערכים האלה אמור משרת הציבור לדבוק גם כשזה לא פופולרי וגם כאשר הוא משלם עבור הנאמנות הערכית הזו מחירים לא פשוטים, כמו גידופים והכפשות

אבי מעוז:     כל הרעיון שלי להקים מערכת של שקיפות על התוכניות החיצוניות במשרד החינוך נולד כתוצאה ממאות פניות ציבור של הורים, שרק בדיעבד ולמפרע נודע להם על תכנים ותוכניות שהועברו לילדים שלהם בגנים ובבתי הספר על ידי גורמים זרים, שעולם הערכים שהם ביקשו להנחיל לילדים שונה ורחוק מאוד מזה של ההורים

אבי מעוז:  זהו פרויקט הדגל שאני מתכוון לבצע ולתת כשי לציבור, כאמצעי להטבת תוכני הלימוד והחינוך של ילדיהם, כפי מה שתואם לערכים ולאמונות שלהם כהורים

אבי מעוז:   זו המחויבות שלי בתור משרת ציבור, ואשתדל בכל מאודי לא לזוז ממנה

אבי מעוז:  תודה רבה

אמיר אוחנה: תודה רבה לסגן השר חבר הכנסת מעוז

אמיר אוחנה:  וכעת חבר הכנסת ואליד אלהואשלה, בבקשה

אמיר אוחנה:  עד חמש דקות לרשותו של אדוני מרגע זה

וליד אל-הואשלה: מכובדי היושב-ראש, חבריי חברי הכנסת, אין ספק שהרשויות צריכות לתת מענה לכלל האזרחים

וליד אל-הואשלה:  אנחנו מקבלים פניות רבות מהאזרחים שלנו, וגם המשרדים הממשלתיים מקבלים פניות

וליד אל-הואשלה:  אבל לא כל הזמן יש מענה – לא לתושבים, לא לאזרחים, ולפעמים, לצערי הרב, אין מענה גם לנציגי ציבור, ראשי רשויות וחברי כנסת

וליד אל-הואשלה:  לאחרונה אנחנו נתקלים בכך שחלק מהמשרדים הממשלתיים, וגם הפקידים במשרדים האלה, לא נותנים מענה גם לחברי כנסת

וליד אל-הואשלה:  יש מספר רב של דוגמאות שנמצאות על שולחני ועל שולחנם של נציגים אחרים, שלא מקבל מענה

וליד אל-הואשלה:       הכנסת מחויבת להיות דוגמה לכל המשרדים במדינה, לכל האנשים במדינה – רשויות מקומיות, בתי ספר, מוסדות – ולכן, קודם כול, מחויבים אנחנו לקבל מענה מהמשרדים האלה, מהשרים וגם מהפקידים שנמצאים תחת השרים

וליד אל-הואשלה:  בסופו של יום אנחנו צריכים לתת דין וחשבון גם לאזרחים

וליד אל-הואשלה:  אם אנחנו מקבלים פנייה ולא מצליחים להשיב, אדוני היושב-ראש, אנחנו לא עושים את העבודה שלנו על הצד הטוב ביותר

וליד אל-הואשלה:  ולכן, מחויבת הכנסת, מחויבים השרים ומחויבים גם הפקידים לנסות ולהחזיר תשובה

וליד אל-הואשלה:  לא תמיד התשובה חיובית, אבל גם במקרה שיש תשובה שלא מיטיבה עם האזרח, צריך להחזיר תשובה

וליד אל-הואשלה:  בסופו של יום, ברגע שאנחנו לא מחזירים תשובה, זה מראה על יכולת לא מקצועית של נציגי הציבור

וליד אל-הואשלה:      אדוני היושב-ראש, אני רוצה להתייחס פעם נוספת לקריאות הגנאי של אוהדי הנבחרת כלפי השחקן כוכב הנבחרת מוחמד אבו פאני מהיישוב כפר קרע

וליד אל-הואשלה:  אנחנו מגנים את זה, דוחים את זה

וליד אל-הואשלה:  אין מקום לנהמות במגרשי הכדורגל

וליד אל-הואשלה:  כלל האוהדים מחויבים לתת דחיפה לכלל השחקנים

וליד אל-הואשלה:  אסור לנו לתת לאנשים האלה מקומות באצטדיונים ובמגרשים שלנו, ומחויבים כולם לתת הזדמנות שווה לכולם

וליד אל-הואשלה:  כולנו מחויבים לתמוך ולעודד שחקנים על מנת להצליח

וליד אל-הואשלה:  יש כישרונות כאלה בכל המדינה, במיוחד במגזר הערבי

וליד אל-הואשלה:  תודה

אמיר אוחנה: תודה לחבר הכנסת אלהואשלה

אמיר אוחנה:  וכעת, תעלה ותבוא חברת הכנסת צגה מלקו

אמיר אוחנה:  לאחר מכן יסכם השר אופיר סופר

אמיר אוחנה:  בבקשה, גברתי, עד חמש דקות לרשותך

צגה מלקו: תודה

צגה מלקו:  כבוד היושב-ראש, השר, חבריי חברי הכנסת, תודה על קיום היום המיוחד בנושא פניות הציבור

צגה מלקו:  תודה רבה גם למבקר המדינה ונציב תלונות הציבור מר מתניהו אנגלמן, על עבודתו החשובה במענה ופתרון המצוקה כפי שראינו בדוח 2022

צגה מלקו:  אני כולי תקווה כי בשנה הבאה יהיה פחות על מה להתלונן, ונצליח לחסוך כמה דפים בדוח

צגה מלקו:       עיינתי בדוח, ובמקום השני בתלונות הציבור – רשות האוכלוסין וההגירה

צגה מלקו:  אני יכולה לתת להם דוגמה אישית כיוצאת אתיופיה וכשדרנית במשך 34 שנים ברדיו, וגם כמגישת תוכנית בטלוויזיה

צגה מלקו:  לרוב הפניות של הציבור לרשות האוכלוסין וההגירה לא התקבלה תשובה

צגה מלקו:  בשיחות מאזינים שלי ברדיו, הציבור עולה לשידור, שואלים: אנחנו ממתינים למשפחות שלנו; מי שצריך לבדוק את האישור אם הם זכאי עלייה או לא זה מינהל רשות האוכלוסין וההגירה, אבל אין תשובה

צגה מלקו:  אני אומרת – אני כעיתונאית – אני אפנה, אני אביא להם תשובה

צגה מלקו:  אני פונה – אף פעם לא קיבלתי תשובה

צגה מלקו:  זה חוזר על עצמו

צגה מלקו:       אני נכנסתי לכנסת לפני ארבעה חודשים

צגה מלקו:  בשני דיונים בוועדת העלייה, הקליטה והתפוצות, שאני חברה בה, המוקד היה תלונות הציבור על רשות מינהל האוכלוסין וההגירה

צגה מלקו:  יש מקום לתקן, ואי-אפשר להתעלם מאנשים שזקוקים לעזרה

צגה מלקו:  לפעמים גם תשובה שלילית היא תשובה, אבל לצערי הרב לא נותנים תשובה

צגה מלקו:  כולם נשארים בלי תשובה

צגה מלקו:       הדבר הנוסף – העידן הטכנולוגי

צגה מלקו:  הטכנולוגיה – נכון, זה דבר חשוב; אנחנו רואים את הקדמה פותרת את הבעיות, אבל אל לנו לשכוח את האוכלוסיות המיוחדות, את המבוגרים שלנו

צגה מלקו:  מספר המבוגרים היום במדינת ישראל גבוה, וגם עולים חדשים

צגה מלקו:  אנשים שהם הרבה שנים בארץ מתקשים בשפה, ויש גם הרבה שלא יודעים לקרוא ולכתוב אפילו בשפת האם שלהם

צגה מלקו:  צריך להתייחס לפניות שלהם ולתת תשובה

צגה מלקו:       אנחנו, כחברי כנסת, יש לנו אחריות

צגה מלקו:  ובמיוחד משרדי הממשלה לא יכולים להתעלם

צגה מלקו:  יש משרדי ממשלה שאנשים מגיעים ואין מענה, ואומרים: נשלח להם במייל

צגה מלקו:  נו, אימא שלי יודעת להשתמש במייל? לא כולם יודעים להשתמש במייל

צגה מלקו:  צריכים לתת פתרון

צגה מלקו:  יש מספר טלפון במינהל האוכלוסין להגירה; מתקשרים – אף אחד לא עונה

צגה מלקו:  אף אחד לא עונה

צגה מלקו:      לכן אני מברכת על היום הזה

צגה מלקו:  הדיון הזה הוא כל כך חשוב

צגה מלקו:  יש הרבה אזרחים שמגיעה להם תשובה

צגה מלקו:  אדוני היושב-ראש, אנחנו חייבים לתקן את זה

צגה מלקו:  חובתנו לשפר

צגה מלקו:  כולם יקבלו תשובה

צגה מלקו:  לא יכול להיות שחלק ירגישו שאף לא מתייחס אליהם

צגה מלקו:      נתקלתי בעוד פנייה – יש ועדות במשרד החינוך, ועדות לילדים עם צרכים מיוחדים

צגה מלקו:  כשההורים רוצים לרשום אותם, אומרים להם: הדיון יהיה בזום

צגה מלקו:  מי שלא יודע להשתמש בזום מפסיד

צגה מלקו:  כשלא מסתייע לו, אומרים: אז זה יהיה בדיון הבא

צגה מלקו:  מתי הדיון הבא? בעוד חצי שנה, בעוד תשעה חודשים

צגה מלקו:  זה המצב שבו נתקלים האנשים הזקוקים שלא יכולים להשתלב בטכנולוגיה או שלא מבינים את השפה העברית על בורייה

צגה מלקו:  לכן, חובתנו לעזור להם

צגה מלקו:  תודה רבה, אדוני היושב-ראש

אמיר אוחנה:  תודה רבה לחברת הכנסת צגה מלקו

אמיר אוחנה:  יעלה ויבוא להשיב ולסכם בשם הממשלה השר אופיר סופר

אמיר אוחנה:  בבקשה, אדוני

אופיר סופר: אדוני היושב-ראש, קודם כול, ממש בדקות אלה, ברגעים אלו, אנחנו יודעים שמתרחש פיגוע קשה מאוד באזור עלי, בצומת עלי, ותפילותינו לרפואת הנפגעים

אופיר סופר:  ליבינו עם כוחות צה"ל ומערכת הביטחון, והתקווה שהפגיעה תהיה כמה שיותר קטנה ושכוחות צה"ל ישיגו את המחבלים

אמיר אוחנה:  אמן ואמן

אורית סטרוק: אולי נגיד פרק תהילים

אופיר סופר: אפשר להגיד פרק תהילים: "שיר למעלות אשא עיני אל ההרים, מאין יבא עזרי

אופיר סופר:  עזרי מעם ה', עושה שמים וארץ

אופיר סופר:  אל יתן למוט רגלך, אל ינום שמרך

אופיר סופר:  הנה לא ינום ולא יישן שומר ישראל

אופיר סופר:  ה' שומרך, ה' צלך על יד ימינך

אופיר סופר:  יומם השמש לא יככה וירח בלילה

אופיר סופר:  ה' ישמרך מכל רע, ישמור את נפשך

אופיר סופר:  ה' ישמור צאתך ובואך מעתה ועד עולם"

אמיר אוחנה: לרפואה שלמה והחלמה מהירה של חיילינו ואזרחינו

אופיר סופר: אדוני, אתה יודע, אמרו לי שאני צריך לדבר בשם הממשלה על פניות הציבור

אופיר סופר:  ניסיתי להבין אם יש משהו יותר מדויק, יותר ספציפי, שצריכים להגיע אליו

אופיר סופר:  חשבתי על זה שבעצם אני חושב שהיכולת שלנו להיות קשובים לציבור, להיות קשובים לפרט – הזכירה חברת הכנסת צגה את כל הפניות, ואני הקשבתי טוב, כי הדברים שהיא נגעה בהם מאוד נוגעים למשרד העלייה והקליטה, כי בסוף הם מדברים על דוברי שפות ואחרים

אופיר סופר:  אני חושב שהמבחן של כל נבחר ציבור, בסופו של דבר, הוא לדעת לזהות לא רק את הווקטור המרכזי, אלא גם להיות פנוי למי שלא נמצא עם כל העדר

אופיר סופר:  ומה זה מזכיר לנו אם לא את הסיפור של משה רבנו והגדי – מבחן המנהיגות הראשון בעולם של הקדוש ברוך הוא לגדול מנהיגי ישראל, שבסופו של דבר מתבסס על זה שהוא ידע להיעתר, ידע להיות קשוב למי שלא נמצא במיינסטרים, למי שצריך את אותה עזרה ואת אותו דבר שהוא כל כך מיוחד

אופיר סופר:       למה אני אומר את זה? כמו שהיה לי קשה קצת לשאול מה זה יום פניות הציבור, היה לי קשה גם כל הזמן הסיפור הזה: למה התורה מספרת לנו סיפור כל כך פשוט? הרי ברור שזה המבחן של המנהיג

אופיר סופר:  אבל גם הדברים שכל כך ברורים לנו, חשוב לחזור ולדבר עליהם, כי הם בסופו של דבר נמצאים – זה מה שנקרא היום-יום; זו המהות, זו הליבה של תפקידו של המנהיג, תפקידו של נבחר ציבור

אופיר סופר:  אני רוצה להגיד תודה רבה לכל מי שהשתתף בדיון הזה, ותודה רבה לך, אדוני היושב-ראש

אמיר אוחנה:  תודה רבה לשר סופר

אמיר אוחנה:  חברי הכנסת, אנחנו נעבור לסעיף הבא על סדר-היום: ציון יום ההוקרה לקהילות המשימתיות ולגרעינים

אמיר אוחנה:  אני מזמין את חבר הכנסת משה סולומון לפתוח את היום המיוחד

אמיר אוחנה:  בבקשה, אדוני

אמיר אוחנה:  עד חמש דקות לרשותו של אדוני מרגע זה

אמיר אוחנה:  בבקשה

משה סולומון:  אדוני היושב-ראש, שרת המשימות הלאומיות, השרה אורית סטרוק, חבריי חברי הכנסת, האמת היא שקשה לי לפתוח

משה סולומון:  ממש ברגעים אלה אנחנו בתוך אירוע קשה מאוד מאוד בצפון השומרון, באזור עלי, שבו יש פצועים קשה

משה סולומון:  מרצחינו והאויבים שלנו מחפשים אותנו בכל עת

משה סולומון:  כמעט בשלושה נאומים שאני נואם כאן אני מבשר על פיגועים, ואנחנו חייבים לעשות משהו מסוים

משה סולומון:  אני מקווה שמחר, בדיון דחוף שביקשתי בוועדת החוץ וביטחון, נוכל באמת להנחות במשהו שונה וחדש את מערכת הביטחון כדי שבאמת נוכל למגר את תופעת פיגועי הטרור, שהולכים ומתעצמים במיוחד בשומרון

משה סולומון:       ועכשיו לנושא שלשמו התכנסנו

משה סולומון:  "באנו לארץ ישראל להחיות את העם ואת הארץ

משה סולומון:  אבל העיקר הוא העם

משה סולומון:  תחיית העם קודמת לגאולת הארץ

משה סולומון:  אנחנו מעמידים את הכול על העם

משה סולומון:  לא בכוחות מבחוץ ולא בחסדים של אחרים ניוושע

משה סולומון:  חסד לאומים חטאת

משה סולומון:  עם אינו צריך לקבל את תחייתו ואת גאולתו, לא בחסד ולא בצדקה

משה סולומון:  כוחו בו בעצמו

משה סולומון:  - - - כוח העם, רצון העם, מרצו ומסירות נפשו של העם

משה סולומון:  ארץ ישראל היא ארץ העם, והוא צריך להחיותה ולחדש את זכותו עליה בעבודה, ביצירה, בחיים

משה סולומון:  אולם הדבר הפשוט הזה, הרעיון הברור הזה כי גאולת העם היא בו בעצמו, ברצונו, בעבודתו, ביצירתו, הוא היותר-קשה לבדרו, לתת לו צורה של תביעה חיונית תקיפה ובלתי פוסקת, לעשותו פועל בנפש העם, בחיי העם

משה סולומון:  כל מה שעשינו עד עתה, כל עבודתנו בארץ ישראל הייתה רק כעין הכנה לרגע הזה, כעין הכשרת עצמנו, שנוכל לאמור לכם באיזה אופן שהוא מה שהארץ דורשת מכם, שהרגע ההיסטורי הזה תובע מכם"

משה סולומון:       דבריו אלה של א"ד גורדון מסמלים יותר מכול את תפקידן של הקהילות המשימתיות היום

משה סולומון:  קהילה היא יותר מחבורת אנשים המתאגדת יחד; לקהילה יש משימה, יש תפקיד מוגדר

משה סולומון:  הקהילה היא לא רק פועלת פנימה, אלא בעיקר פועלת החוצה

משה סולומון:  כל מהותה של הקהילה היא ההשפעה על החברה שבה היא יושבת ושאותה היא סובבת

משה סולומון:      קהילות משימתיות ליוו את מדינת ישראל מראשית הקמתה

משה סולומון:  תרומתן למדינה לא יכולה להימדד

משה סולומון:  אני גאה לעמוד כאן מולכם, נציגי הקהילות, אנשי העשייה הגואלת גאולת העם

משה סולומון:  את הדוגמאות להשפעות הקהילה ניתן לראות היום מקריית שמונה ועד אילת, מגבול הבקעה ועד גוש דן

משה סולומון:  הקהילות התפתחו במהלך השנים, וכפי שאמר א"ד גורדון, שאיתו פתחתי, תפקידן הוא גאולת העם לפני גאולת הארץ

משה סולומון:  זה בא לידי ביטוי בקבוצות וקהילות בערים גדולות ברחבי הארץ, בפעילויות ובמיזמים חברתיים שאינם קשורים לאדמה או לשטח

משה סולומון:  לנגד עינינו מתגשם החזון: עם הגואל את עצמו, ללא חסד מאחרים

משה סולומון:       לפני עשור, אדוני היושב-ראש, ייסדתי יחד עם חבריי את מועצת הקבוצות והקהילות המשימתיות, והיום אנו מציינים בכנסת יום הוקרה ממלכתי לקהילות האלה

משה סולומון:  זהו יום הוקרה והכרה, והבנה עמוקה של ממשלת ישראל שאיתם נוכל לייצר שינוי עומק בתוך החברה הישראלית – אנשים מכל קצוות הקשת: דתיים, חרדים, וחילונים, יהודים ושאינם יהודים, אנשי אדמה ואנשי ספר, בכל תחומי החיים וההשפעה

משה סולומון:  בקהילות ישנה הפריה הדדית, למידה משותפת, שיתופי פעולה אשר מביאים להצלחות ולהגשמת החזון והופכים את המגוון לעושר תרבותי רחב

משה סולומון:  לעיתים, אדוני היושב-ראש, אנחנו נוטים לחשוב שמגוון התרבויות הוא נטל, והם יודעים להפוך את זה לעושר תרבותי רחב

משה סולומון:       דווקא ביחד, למרות חילוקי הדעות, למרות השוני, הרקע שממנו כל קהילה וקבוצה מגיעה, אנו בוחרים להתאחד

משה סולומון:  רב המחבר על המפריד

משה סולומון:  הקהילות המשימתיות מאגדות את החלוצים של ימינו, אנשים שלא מפחדים ממשימות קשות ומוכנים לכל אתגר בקריאת "הינני"

משה סולומון:  הינני – זה גם שם הקהילות שאני הקמתי

משה סולומון:       בחרנו לכלול את כל גוני הקהילות והקבוצות במועצה כי אנו מאמינים שחיבור אמיתי הוא לא רק עם הדומה והקרוב אלינו אלא דווקא עם השונה

משה סולומון:  ומתוך החיבור הזה אנו לומדים דרכים חדשות לפעולה

משה סולומון:  במפגש בין קבוצות שונות יש חשיבות ליחס הבין-אישי

משה סולומון:  מצד אחד אנו באים בענווה, מתוך כבוד הדדי ורצון ללמוד ולהכיר ביתרונות של חברינו, ומצד שני, אני אביא את דרכי, הדרך שבה אני מאמין ללא פשרות

משה סולומון:  היכולת לחבר ולאזן במתח הזה שבין האחר ואני, הפשרה והעקרונות, היא המנהיגות של ראשי הרשתות שבחרו ובוחרים לקחת חלק בקהילות המשימתיות הרבות שפרוסות בארץ – היום כ-300 קהילות כאלה

משה סולומון:       אני רוצה להודות בשם הקהילות המשימתיות ליושב-ראש מפלגת הציונות הדתית, שר האוצר בצלאל סמוטריץ', מי שקיבל את פנייתי ברצון והתעקש ודאג לתקציבים לקהילות ורואה בכם את מלח הארץ ושליחי הציבור החשובים ביותר

משה סולומון:  אני רוצה לציין כמובן את שרת המשימות הלאומיות, חברתי חברת הכנסת אורית סטרוק, שכבר תעלה לדבר, על הרצון, הנכונות ועל כך שדלתה תמיד פתוחה בפני הקהילות המשימתיות כחלק ממשרדה, משרד המשימות הלאומיות

משה סולומון:  ואחיי בני הקהילות, אני רוצה לומר לכם: עלו והצליחו, יישר כוח

משה סולומון:  תודה

אמיר אוחנה: תודה לחבר הכנסת סולומון

אמיר אוחנה:  כעת יעלה ויבוא חבר הכנסת אריאל קלנר, ואחריו – חבר הכנסת אלון שוסטר

אמיר אוחנה:  בבקשה, עד חמש דקות לרשותו של אדוני מרגע זה

אריאל קלנר: אדוני היושב-ראש, גברתי השרה, חבריי חברי הכנסת, ראשית, איחולי החלמה לפצועים בפיגוע הנפשע

אריאל קלנר:  כמו שרואים, אויבינו אינם נחים, אבל הם לא ישברו אותנו, הם לא ישברו את תקומת עם ישראל בארצו

אריאל קלנר:      "שמעון הצדיק היה משיירי כנסת הגדולה

אריאל קלנר:  הוא היה אומר, על שלושה דברים העולם עומד: על התורה ועל העבודה ועל גמילות חסדים"

אריאל קלנר:  המשנה הזו בפרקי אבות מלמדת אותנו שמי שמקיים את העולם הוא אנחנו, בזכות המעשים שלנו

אריאל קלנר:  יש לנו אחריות

אריאל קלנר:       ואני אקריא עכשיו, ברשותך, אדוני, סיפור שמופיע בספר הנפלא "לגדול 2" של סיוון רהב מאיר, בהקשר הזה ממש

אריאל קלנר:  וכך הסיפור: הרבה שאלות והרבה בקשות הגיעו אל הרב של השכונה היהודית בעיר טריפולי שבמדינת לוב

אריאל קלנר:  תושבי העיירה היו באים אליו מדי יום, בשבתות ובימי חול, עם עניינים רבים שהטרידו אותם

אריאל קלנר:  אבל בקשה כזאת הוא עוד לא שמע

אריאל קלנר:  אחד מחברי הקהילה פנה אליו ואמר: אני רוצה לזכות לפגוש את אליהו הנביא

אריאל קלנר:  במקום לצחוק, הרב חשב רגע ואמר: איזו בקשה נפלאה, יש לך הזדמנות לפגוש אותו

אריאל קלנר:  ביום שישי הקרוב תקנה הרבה אוכל, יין טוב וכל מיני מעדנים, ותיגש לבית שנמצא בקצה השכונה

אריאל קלנר:  מתגוררים שם אלמנה וילדיה הקטנים

אריאל קלנר:  שים בפתח הבית את כל מה שקנית ותזכה לראות את אליהו הנביא

אריאל קלנר:      היהודי שמח מאוד

אריאל קלנר:  הוא התרוצץ בין החנויות השונות בעיר והכין חבילות מלאות כל טוב

אריאל קלנר:  ביום שישי הוא הגיע עד לבית שבקצה השכונה, הניח את המצרכים ליד הדלת, ומשלא פגש את אליהו הנביא – עזב את המקום

אריאל קלנר:  ביום ראשון חזר אל הרב מאוכזב

אריאל קלנר:  עשיתי בדיוק מה שאמרת לי ולא פגשתי את אליהו הנביא, אמר בצער

אריאל קלנר:  נסה שוב, השיב הרב

אריאל קלנר:  ביום שישי הקרוב, תעשה בדיוק אותו דבר

אריאל קלנר:  אבל הפעם תמתין קצת ליד הדלת, שם תפגוש את אליהו הנביא

אריאל קלנר:  לקראת שבת היהודי מיהר שוב לקנות את כל המצרכים

אריאל קלנר:  הוא סחב הכול עד בית האלמנה, נעמד בשקט ליד הדלת והמתין לאליהו הנביא

אריאל קלנר:  מעבר לדלת הסגורה הוא שמע את הילדים מתלוננים: אמא, מה יהיה? השבת עוד מעט נכנסת, ואין לנו אוכל

אריאל קלנר:  אל תדאגו, אמרה להם אימא, אתם זוכרים מה קרה בשבוע שעבר? אולי גם היום יבוא אליהו הנביא ויביא לנו מצרכים

אריאל קלנר:       מהסיפור היפה הזה אנחנו למדים שבאמצעות נתינה, באמצעות גמילות חסדים, כל אחד מאיתנו יכול להיות אליהו הנביא של מישהו שזקוק לנו

אריאל קלנר:  עם המסר הזה אני נרגש לברך אתכם היום

אריאל קלנר:  הנתינה הופכת אותנו למקיימי העולם

אריאל קלנר:  התכנסנו כאן כדי להוקיר את אחד הפרויקטים המרגשים שיש למדינת ישראל להציע: הגרעינים המשימתיים והקהילתיים

אריאל קלנר:  בזכותם כל משתתף לוקח חלק בקיום העולם ממש

אריאל קלנר:  זהו הכוח החברתי של מדינת ישראל

אריאל קלנר:  אתם, שבחרתם לעזוב את החיים הנוחים והמוכרים ולעבור לשכונות פריפריאליות לטובת עשייה ושינוי; אתם, שבונים תוכניות חינוך, תרבות ורווחה לתושבים שעד לפני רגע לא הכרתם ובחרתם לקשור את גורלכם בגורלם מתוך שליחות – אתם מייצרים סולידריות, ערבות הדדית ואחווה

אריאל קלנר:      אתם מגלמים את הישראלי היפה, הישראלי הנדיב, היזם, האמיץ, הבלתי-מתפשר, זה שמסתכל לאתגר בעיניים ולא נותן לו לחמוק

אריאל קלנר:  אתם עומדים בקו החזית של המציאות היום-יומית הקשה של שכונות לא פשוטות, ויחד עם התושבים המקומיים – מחזקים את הרשות המקומית כולה, ובכך מחזקים את החוסן הלאומי של מדינת ישראל

אריאל קלנר:      שגשוג המדינה תלוי בחוסן החברתי ובערבות ההדדית שבין אזרחיה

אריאל קלנר:  הגרעינים המשימתיים מגלמים זאת בפעילותם היום-יומית

אריאל קלנר:  אני רוצה להודות לכל אחד ואחד מהמשתתפים בגרעינים, לכל מי שאמון על פועלם, לכל מי שאחראי על תפקודם, וחשוב לא פחות – לכל קהילה שקיבלה גרעין לחיקה וצועדת איתו יד ביד דרך כל אתגרי החיים

אריאל קלנר:  יישר כוח לכולם

אריאל קלנר:  תודה רבה

אמיר אוחנה: אני מודה מאוד לחבר הכנסת קלנר

אמיר אוחנה:       בטרם יעלה ויבוא חבר הכנסת שוסטר, אני מתכבד לברך חברת אמת של ישראל וחברי אמת של ישראל, שנמצאים כאן: יושבת-ראש הפרלמנט הצ'כי והמשלחת שיחד איתה

אמיר אוחנה:  ברשותכם אני אומר כמה מילות ברכה בשפה האנגלית

אמיר אוחנה:      It is my honor to welcome the Speaker of the Chamber of Deputies of the Czech Republic and a great friend of Israel, the Honorable Markéta Pekarová Adamová, and her distinguished delegation

אמיר אוחנה:  It is no secret that the Czech Republic is one of Israel's closest allies in Europe, and I am thankful for the opportunity to host you here in the Knesset and sign the Memorandum of Understanding between our parliaments

אמיר אוחנה:  I am sure that your visit in Israel will strengthen our cooperation, and I wish you and your delegation a pleasant stay in Jerusalem

אמיר אוחנה:  Welcome to Jerusalem and welcome to the Knesset

אמיר אוחנה:          (מחיאות כפיים)     וכעת יעלה ויבוא חבר הכנסת אלון שוסטר, בבקשה

אלון שוסטר: שלום, גב' אדמובה, והקבוצה הנפלאה שאיתה

אלון שוסטר:       Welcome, welcome to the Knesset, Mrs

אלון שוסטר:  Adamová

אלון שוסטר:  It is another opportunity to meet you, so you see why I had to hurry to come here and talk a little bit about solidarity in Israel

אלון שוסטר:  Thank you for coming

אלון שוסטר:      אנחנו עוסקים כאן בנושא שיש לו – אדוני היושב-ראש, גבירתי השרה, חברי הכנסת, אורחים נכבדים מאוד – נגיעה עצומה לשני נושאים שאנחנו עסוקים בהם, הדמוקרטיה והלאומיות

אלון שוסטר:  אני רוצה לקבוע שסולידריות חברתית, קרבה ואינטימיות בין בני אדם – ורצוי שהם יהיו ממגזרים שונים – הם אבן ראשה, אבן בניין מרכזית בבניית לאומיות בריאה, לא מתלהמת, שעוסקת בעיצוב של מי אנחנו, מה המשותף לנו, ובעיצוב הדמוקרטיה שדורשת מאיתנו להיות כפופים לרצון הרוב, לא תמיד למה שאנחנו רוצים

אלון שוסטר:  עושים את זה על ידי כך שמייצרים את אותה סולידריות

אלון שוסטר:       200 גרעינים היו עד לפני מספר שנים

אלון שוסטר:  היום אני שומע על 360 קבוצות, 17,000 חברים, 300,000 משתתפים מהקהילה

אלון שוסטר:  התקציב נשאר במשך שנים מספר קבוע, ואני מקווה, גבירתי השרה, שתוכלי להביא בשורה יחד עם משרד האוצר ואולי משרדים נוספים ולהגדיל באופן משמעותי

אלון שוסטר:  ואם אפשר, לעתיד לבוא – נדמה לי, אני לא בטוח שהתקציב נמצא בתקציב הקואליציוני, שבהקשר הזה בוודאי מופנה למטרות ראויות ביותר אבל רצוי שהוא יהיה בבסיס התקציב

אלון שוסטר:  הקבוצות הללו, אדוני היושב-ראש, עוסקות בשלושה רבדים של סולידריות

אלון שוסטר:  הן קודם כול קבוצות שהן בעצמן אינטימיות ומחוברות ומייצרות קשרים חמים בין חברי הקבוצה ובהכרח מחויבות לחיים של שיתוף, של יחד ושל יציאה מהעצמיות

אלון שוסטר:  הם מייצרים סולידריות עם הקהילה שבה הם קבעו את גורלם, זה הייחוד; זה לא סתם שנת שירות, ולא שנתיים ולא שלוש

אלון שוסטר:  באים כדי לחיות במקום, בקהילה

אלון שוסטר:  זו סולידריות של אותה הקבוצה, אותו גרעין משימתי עם הקהילה

אלון שוסטר:  יש עוד נושא חשוב אחר והוא שהקבוצות כולן, ממגוון האמונות והטעמים, מקושרות ביחד – במועצה אחת, בארגונים; לומדים ביחד, מתנסים; קבוצת שווים, שמפתחת ידע כיצד פועלים

אלון שוסטר:  והם עוסקים בקידום תעסוקה, בזהות יהודית, בחיזוק הקשר עם התפוצות היהודיות, ברווחה, שמירה וטיפול בסביבה, תרבות, חקלאות קהילתית, שמירה על הטבע, קליטת עלייה, חינוך, ספורט – נושאים חיוניים ביותר

אלון שוסטר:       אני רוצה לברך את כל העוסקים במלאכה הזו

אלון שוסטר:  אני עצמי בא מקהילה שפעם, כנראה, היו מגדירים אותה כגרעין משימתי, קהילה קיבוצית, שגם מייצרת את היחד המקומי אבל גם יש לה יומרות להשפיע על החברה

אלון שוסטר:  פעם, פעם – מילה של היסטוריה – היה ויכוח בתנועות ההתיישבות אם לעשות כמעשה דגניה – כל השיבולים פנימה, כל האנרגיה אל תוך הקבוצה הקטנה, שהיא תהווה את האור ליהודים, או, כמאמר הקיבוץ הגדול עין חרוד, שאמר: אנחנו צריכים מראש לפרוץ ולהיות חלק מתוך החברה הישראלית

אלון שוסטר:  ואני אומר שהקבוצות הללו, הקבוצות המשימתיות, עושות גם וגם

אלון שוסטר:  הן גם מייצרות את היחד הפנימי שלהן, את הלכידות הפנימית, וגם משפיעות באופן הגון, חכם, צודק, על החברה הישראלית

אלון שוסטר:  יישר כוח לכל העושים והעושות במלאכה, תודה

אמיר אוחנה: תודה לחבר הכנסת שוסטר

אמיר אוחנה:  אנחנו מקבלים דיווח נורא כעת, שבפיגוע שאותו הזכרנו קודם נרצחו ארבעה ישראלים

אמיר אוחנה:  אנחנו כמובן משתתפים בצער המשפחות, שינוחמו מן השמיים, ומאחלים איחולי החלמה מהירה לפצועים

אמיר אוחנה:  חבר הכנסת מלול, בבקשה

ארז מלול: אדוני היושב-ראש, חבריי חברי הכנסת, ראשית, גם אני רוצה להשתתף בצער משפחות הנרצחים אשר נרצחו בפיגוע המתועב, ממש אין הגדרה אחרת, פיגוע מתועב, רצח בדם קר שקרה בעלי

ארז מלול:  עוד יתומים, אלמנות, משפחות שכולות

ארז מלול:  האויב שלנו לא נרדם, ממשיך, אולי אנחנו פה מתווכחים על חוק כזה או אחר אבל האויב ממשיך, וכולנו צריכים להתאחד לאותה מטרה – להילחם בו ולהכות אותו שוק על ירך

ארז מלול:  השם ייקום דמם של הנרצחים

ארז מלול:       בשנים האחרונות הולכת ומתרחבת תופעה מבורכת של הגרעינים התורניים, אשר פועלים מתוך שליחות חדורת מטרה

ארז מלול:  הם מביאים אל כל בית יהודי את אור היהדות ופעילות למען הנוער כאשר כל מטרתם היא להעניק לדור הצעיר את הכלים הטובים ביותר שעימם יוכלו להתפתח ולהתעצם הן חברתית והן ערכית

ארז מלול:  לצד זאת מקימים מפעלי חסד שונים, אשר עוזרים לכל אדם

ארז מלול:  כשעבדתי במשרד לשירותי דת התוודעתי לכל הגרעינים התורניים וראיתי את הפעילות ואת השליחות שהם עושים

ארז מלול:  כאן המקום לציין לשבח ולברך מערכת הארגונים השונים: תנועת אל המעיין, ארגונו של הרב גרוסמן, אור ישראלי, ארגון איילת השחר של הרב רענן, ארגון ערכים, ארגון לב לאחים ועוד ארגונים רבים וטובים אשר פועלים ברחבי הארץ להפצת היהדות וערכים חברתיים, כמו שנאמר בפתגם, "במקום שאין איש השתדל להיות איש"

ארז מלול:       הם הולכים למקום שלא תמיד יש שם מוסדות מתאימים לילדים שלהם, אין את החברה הטבעית שהם רגילים לחיות בה, שגדלו בה, ומוסרים את עצמם בשבתות בקיבוצים, במושבים, בפריפריה, ונותנים מעצמם כדי להעמיק את הזהות היהודית

ארז מלול:  אבל פעילות זו עוד עשו מימי קדם מורנו הרב עובדיה יוסף זצ"ל יחד עם הרב הגאון הרב יהודה צדקה זצ"ל

ארז מלול:  הם היו נוסעים באוטובוסים לעם שבשדות כדי להפיץ את היהדות

ארז מלול:  מי יודע כמה זמן יקר היה אצל הרב עובדיה, כל דקה מזמנו, כל שנייה, אבל למען הציבור, למען העם, כדי שהעם לא יגדל ביתמות רוחנית, היה נוסע ומכתת רגליו ממקום למקום ביחד עם חבריו הגאונים, עליהם השלום, כדי להפיץ את היהדות

ארז מלול:       אצלנו דאגה למוחלשים היא לא סיסמה, היא מסורת, אולם בד בבד עם דאגה לחלשים ש"ס מתייחדת עוד יותר בדאגה לעולם התורה, לחינוך ילדי ישראל ולשמירת הזהות היהודית של מדינת ישראל

ארז מלול:  זו זכות להעמיד במרכז החיים עשייה חברתית וחינוכית גדולה

ארז מלול:  במאמר מוסגר, אדוני היושב-ראש, חבל שבמקומות המפותחים יותר, במרכז, אין הרבה גרעינים תורניים

ארז מלול:  יכול להיות שאם היו גרעינים תורניים שם, והיו מקבלים אותם, הייתה פחות הסתה

ארז מלול:  הם היו מבינים מה זה יהודי, מה זה חרדי, מה זה לחיות כיהודי, לחיות כדתי, ואולי היינו פחות נחשפים – כמו בסרטון המצער, מזעזע, שקרה אתמול כלפי אותו יהודי יקר, חרדי, סרן במילואים, עורך דין במקצועו, בהוד השרון, והוא לא היה עובר כזאת השפלה מאזרחית שסובלת מהסתה, נסחפת אחרי ההסתה שהסיתו אותה

ארז מלול:       הבעל שם טוב אומר כי את החושף לא מגרשים במקלות אלא על ידי אור

ארז מלול:  את פעמוני הסתה זו כנגד היהדות נפסיק רק על ידי חיזוק של אותם ארגונים חשובים ויקרים

ארז מלול:  גבירתי השרה, אם לעת כזאת הגעת למלכות – דיינו

ארז מלול:  צריך לעבוד ולראות, לראות מה הם צריכים מהבחינה התקציבית

ארז מלול:  הם באים עם הרבה כוח, הרבה מוטיבציה, אבל אם אין קמח אין תורה

ארז מלול:  אני נזכר – ובזה אסיים, אדוני היושב-ראש: כשהייתי במשרד לשירותי דת – יש לנו את זהות יהודית של אלי לבנון, את בטח מכירה אותו, יהודי יקר שעושה רבות, היום הוא ת"פ שלך

ארז מלול:  הוא הלך עם יוזמה לתקצב ארגונים שעושים פעילות לילדים בפריפריה

ארז מלול:  הוא לקח אותי ואת המנכ"ל של משרד הדתות, עודד פלוס, לסיורים

ארז מלול:  היינו בגדרה ובאשדוד וראינו ממש – אני רגיש מטבעי, שם התרגשתי יותר – איזה ילדים באים

ארז מלול:  ההורים אומרים, המדריכים: במקום שהנוער ברחובות יעשו שטויות הם באים לפה

ארז מלול:  פתחו להם אולם ביליארד, כל מיני משחקי מחשב, כל מיני משחקים

ארז מלול:  מזמינים להם פיצה, ועל הדרך אותו מדריך גם נותן להם קצת יידישקייט, קצת יהדות

ארז מלול:  והם באים מתוך רצון, לא מתוך כפייה, ומתחברים שם

ארז מלול:  ואז מכניסים להם עזרה בלימודים

ארז מלול:  הפעולות האלה הן פעולות חשובות

ארז מלול:  הדור הזה זה העתיד שלנו, ואנחנו חייבים להשקיע בהם

ארז מלול:      ואני מסיים, עוד פעם, בכאב גדול ובצער על הרצח הנורא והמתועב שקרה עכשיו

ארז מלול:  תודה רבה

אוריאל בוסו: תודה רבה לחבר הכנסת ארז מלול

אוריאל בוסו:  הדוברת הבאה, חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת נכבדה, לפני זמן קצר אירע פיגוע איום ונורא סמוך ליישוב עלי

לימור סון הר-מלך:  אני מבקשת לאחל רפואה שלמה לפצועים ולשלוח תנחומים למשפחות

לימור סון הר-מלך:  "הרנינו גוים עמו כי דם עבדיו יקום ונקם ישיב לצריו וכפר אדמתו עמו"

לימור סון הר-מלך:  אנחנו דורשים מבצע צבאי – אם מישהו עוד לא הבין למה זה מחויב המציאות, אז הגיעה היום תשובה – חומת מגן ביהודה ושומרון

לימור סון הר-מלך:  הקדוש ברוך הוא ייתן לי כוח לדבר עכשיו

לימור סון הר-מלך:       זו התשובה

לימור סון הר-מלך:  הגרעינים התורניים והקהילות המשימתיות הם התשובה

לימור סון הר-מלך:  זה האור מול החושך

לימור סון הר-מלך:  זה הסיפור של העם שלנו מול סיפור של אומה רצחנית

לימור סון הר-מלך:  זכות היא עבורי להעלותם על נס, להודות להם ולהוקירם על פועלם – חברי הקהילות המשימתיות ומשפחות הגרעינים התורניים והמשימתיים, הפועלים יום-יום בכל ערי ישראל, מקריית שמונה ועד אילת ומיפו ועד בית שאן

לימור סון הר-מלך:  אם יש מילה שמאפיינת את פועלם של צעירים ומשפחות אלו, היא "הינני"

לימור סון הר-מלך:  הינני, לכל שליחות בעם ישראל; הינני, למשימות חברתיות היכן שצריך; הינני, להתנדבות בעבודה עם נוער; הינני, ללמד בכל מקום שצריך, גם ובעיקר מעבר לשעות העבודה; הינני, למען הכלל; הינני, למען כל אחד ואחת, ולא משנה מה דעותיו; הינני לחיזוק ההתיישבות בנגב ובגליל; הינני, לפריפריה החברתית והגאוגרפית; הינני, לעם ישראל באשר הוא

לימור סון הר-מלך:       אנשים שואלים מה גורם למשפחה צעירה להעביר את מקום מגוריה מירושלים ליפו, ללוד, לעכו, מה גורם למשפחה מאחת מהערים המבוססות במרכז לעבור לשדרות ולאופקים? מה אם לא תחושת השליחות המפעמת בהן

לימור סון הר-מלך:  מה שמאפיין את הקהילות המשימתיות והגרעינים זו העבודה המשותפת

לימור סון הר-מלך:  לעיתים הם יוצאים כקבוצה, תומכים אחד בשני וביחד משתלבים בקהילה שאליה הם מצטרפים

לימור סון הר-מלך:  הם בוחנים כיצד ניתן לעבוד עם הקהילה ולמען הקהילה, השכונה, העיר, כשהמטרה היא להוסיף עוד אור וטוב בעולם

לימור סון הר-מלך:  הקהילות והגרעינים מאגדים בתוכם פעילויות ומשימות רבות, ביניהן התנדבות בבתי אבות, שיחות ושיעורים לקשישים, חוגים ופעילות לילדים, עיסוק עם כל סוגי הנוער, התנדבות עם אנשים בודדים בחינוך פורמלי ובחינוך בלתי פורמלי

לימור סון הר-מלך:  הקהילות המשימתיות שמו לעצמן מטרה להתיישב בפריפריה ולחיות חיי קהילה מתוך רצון לשנות מציאות ולייצר חברה ישראלית טובה יותר

לימור סון הר-מלך:       בישראל ישנן מאות קהילות וגרעינים כאלה, שפועלים בתחומי תרבות, חינוך, תעסוקה, רווחה, גיל שלישי ועוד

לימור סון הר-מלך:  הם לא יורדים אל העם אלא עולים אל העם, עולים עם העם

לימור סון הר-מלך:  ואכן המפתח להצלחה של גרעין משימתי או תורני הוא היכולת להתחבר לקהילה ולהפיח בה רוח של נתינה ושייכות

לימור סון הר-מלך:  דווקא בתקופה מורכבת וסוערת זו קבוצות וקהילות אלו מוסיפות הרבה אור, הרבה חיבור, הרבה אהבת ישראל, שחושפים בפני כולנו את פניו היפים והמיוחדים של העם שלנו

לימור סון הר-מלך:  אנחנו פה רק לומר לכם תודה – למשפחות הצעירות, לכל חברי הגרעינים, וכמובן לעמותות ולרשויות התומכות

לימור סון הר-מלך:       הרוח של הנתינה, שמבקשת לצאת מהאגואיזם ומאזור הנוחות ולראות לפני הכול את הסביבה, את העם, את החברה, זו הרוח שצריכה להוביל את כולנו

לימור סון הר-מלך:   אני כולי תקווה שגם פה, במשכן הזה נשכיל כולנו להבין את המשמעות והחשיבות של הגרעינים והקהילות, ונפעל בכל כוחנו לתקצב, להגדיל ולעודד אותם

לימור סון הר-מלך:      לסיום, אני מברכת אתכם, כפי שהיה מברך הרב מרדכי אליהו זצ"ל, שרק בשבוע שעבר היה יום האזכרה שלו, שהיה מברך את הגרעינים: "למצוא חן ושכל טוב בעיני אלוקים ואדם", והיה חוזר ומדגיש את "ואדם"

לימור סון הר-מלך:  חזקו ואמצו בעד ערינו ובעד ערי אלוקינו

לימור סון הר-מלך:  תודה רבה

אוריאל בוסו: תודה רבה לחברת הכנסת לימור סון הר מלך על הדברים החשובים והמרגשים בהחלט

אוריאל בוסו:  חבר הכנסת גלעד קריב – אינו נוכח; חבר הכנסת אבי מעוז – אף הוא אינו נוכח

אוריאל בוסו:  אני רוצה להזמין את השרה, שרת ההתיישבות והמשימות הלאומיות, לסכם את היום החשוב הזה

אוריאל בוסו:  בבקשה

אוריאל בוסו:  תודה

אורית סטרוק: מכובדי היושב-ראש, חבריי חברי הכנסת, מול עינינו במסכים שבידינו אנחנו מקבלים את תמונת הנשק ששימש את הרוצחים, יימח שמם, בפיגוע הנתעב סמוך לעלי

אורית סטרוק:  אין שום הצדקה, שום הצדקה, שמחבלים חמושים בנשק כזה ייסעו בכביש האחד והיחיד שמוביל לכל כך הרבה יישובים יהודיים ביהודה ושומרון – אין שום הצדקה, שום דבר

אורית סטרוק:  לא יכול להיות שכבישי יהודה ושומרון יהיו אוטוסטרדה לטרור

אורית סטרוק:  זה לא מתקבל על הדעת

אורית סטרוק:  זה לא אחראי, זה לא מוסרי, זה לא ציוני, זה לא נסבל בכלל

אורית סטרוק:  זה לא נסבל

אורית סטרוק:  כשפלסטיני רוצה להיכנס ליהודה ושומרון, סליחה מיהודה ושומרון לישראל כדי לעבוד, הוא צריך תעודת יושר מהשב"כ

אורית סטרוק:  בלי זה הוא לא ייכנס

אורית סטרוק:  הוא לא ייכנס

אורית סטרוק:  איך יכול להיות שכל פלסטיני יכול לנסוע בכביש שסמוך ליישובים שלנו בלי שום תעודת יושר, והוא יודע כשהוא יוצא מהבית שהסיכוי שהרכב שלו ייבדק הוא אפס? איך זה ייתכן?     עכשיו, אני את השאלה הזו שאלתי בממשלה שוב ושוב ושוב, ועוד לא נעניתי

אורית סטרוק:  והיום אנחנו עם הרוגים, עם פצועים, עם תושבים שמסתגרים בבתיהם ועם חצי מיליון ישראלים שממשיכים לנסוע על אותם כבישים, שאין להם כביש אחר, ויודעים שמי שנוסע לידם, מאחוריהם ולפניהם, יכול פתאום לשלוף נשק

אורית סטרוק:  זה נשמע לך הגיוני, אדוני היושב-ראש? זה לא הגיוני

אורית סטרוק:  זה לא הגיוני

אורית סטרוק:  צריך לשים סוף לדבר הזה

אורית סטרוק:  כל מרקם החיים של הפלסטינים לא יכול להצדיק פיגועים מהסוג הזה בשום פנים ואופן

אורית סטרוק:  בשום פנים ואופן

אורית סטרוק:       אני כמובן, כמו כל קודמיי, מצטרפת לתנחומים למשפחות השכולות, לתפילות לרפואת הפצועים, לחיזוק של התושבים, גם אלה שמסתגרים עכשיו בבתיהם בעלי, גם אלה שנוסעים עכשיו בכבישים וגם אלה שמפגינים ערב-ערב להשבת המחסומים בצפון השומרון

אורית סטרוק:  ואני תובעת מעצמנו תשובות

אורית סטרוק:  מעצמנו

אורית סטרוק:      מכאן אני אעבור לדבר על הנושא שלפנינו, אבל אי-אפשר היה שלא להתייחס לפיגוע ולמשמעויות שלו ולמה שמאפשר אותו

אורית סטרוק:  אדוני היושב-ראש, אנחנו השבת בשבת פרשת חוקת

אורית סטרוק:  בפרשת חוקת, לקראת סוף הפרשה, מסופר על הנס שנעשה לבני ישראל בנחל ארנון, ושמה מובא שבני ישראל שרו שם שירה

אורית סטרוק:  שואל רש"י למה צריך היה לשיר שירה

אורית סטרוק:  והתשובה היא – השירה היא סביב הבאר, ורש"י מביא: אמר הקדוש ברוך הוא: מי מודיע לבניי הניסים הללו? המשל אומר: נתת פת לתינוק, הודע לאימו

אורית סטרוק:  כלומר, כשקורה משהו טוב צריך להודיע ולספר על זה ולהלל את זה ולשיר על זה

אורית סטרוק:  ולכן טוב עשו חברי הכנסת שיזמו את היום הזה כיום הוקרה לפעילות של הגרעינים ושל הקהילות המשימתיות, כי משהו מאוד מאוד טוב קורה בחברה שלנו, וצריך להודות ולהוקיר ולהלל את הפעילות הנפלאה שעושים חברי הגרעינים וחברי הקהילות המשימתיות

אורית סטרוק:  והם עושים פעילות באמת נפלאה

אורית סטרוק:  אני מרגישה זכות גדולה לעצמי להיות אחראית לפעילות הזו במסגרת המשרד שזכיתי בו, לתקצב אותה, וגם לנסוע ולבקר אותם בכל מקום שבו הם פועלים

אורית סטרוק:      אני רוצה לספר על פעילות אחת מני רבות שנעשית על ידי חברי הגרעינים והקהילות, פעילות שערכה לא יסולא בפז

אורית סטרוק:  הגרעינים והקהילות לקחו על עצמם כמשימה לבנות מחדש בצורה נכונה וטובה את הקשר הבין-דורי, להעצים את אוכלוסיית הקשישים, לתת להם מקום של כבוד בחברה, לייצר עבורם פעילות, לייצר עבורם את המרחב שבו מקשיבים להם, שומעים את לקחם, ונותנים להם את המקום, כמו שביהדות מקובל לתת מקום לאדם הקשיש; מקובל שהזקן הוא הזקן שבחבורה, האדם שכולם מעריכים, מקשיבים לו, שומעים את לקחו, ולא מישהו שאוקיי, יצאת ממעגל העבודה, אתה כבר בגיל זקנה – אז אתה בשולי החברה

אורית סטרוק:  הפוך – להביא אותם למרכז החברה

אורית סטרוק:  על הפעילות היפה הזאת שוקדים חברי הקהילות המשימתיות, שהן מאוד-מאוד מגוונות, אגב, מכל גווני החברה, מכל הקשת הפוליטית

אורית סטרוק:  והם שוקדים על עוד דבר: הם שוקדים על החיבור בין חלקי החברה השונים

אורית סטרוק:  בעיצומם של המחלוקת ושל העימות הקשה בתוך החברה בין חלקים שונים, חברי הקהילות המשימתיות שוקדים על חיזוק הקשר ביניהם, למרות חילוקי הדעות, למרות חילוקי הדעות

אורית סטרוק:  בלי לוותר על הדעות שלהם, בלי לוותר על האידיאולוגיה שלהם, אבל עם להבין שגם האדם שמולך – יש מקום לאהוב אותו, להקשיב לו, לכבד אותו, להעריך אותו

אורית סטרוק:  וזה דבר נפלא שהם עושים

אורית סטרוק:      וגם זה מתקשר לפרשת השבוע, כי בפרשת השבוע שלנו אנחנו נפרדים מאהרן הכהן

אורית סטרוק:  וכתוב על אהרן הכהן: "ויבכו את אהרן שלשים יום כל בית ישראל"

אורית סטרוק:  אומר רש"י, שאת אהרון הכהן ביכו האנשים והנשים

אורית סטרוק:  למה? "לפי שהיה אהרון רודף שלום ומטיל אהבה בין בעלי מריבה"

אורית סטרוק:  זה מה שעושים חברי הגרעינים והקהילות המשימתיות – הם מטילים אהבה בין בעלי מריבה

אורית סטרוק:  גם בציבור שאותו הם משרתים, מתנדבים אצלו, וגם בינם לבין עצמם

אורית סטרוק:  יכולים לשבת חברי קהילות מימין ומשמאל, חילונים ודתיים, ולדבר ביניהם, ולייצר את השיח ואת האהבה, ועל זה הם ראויים לברכה מיוחדת

אורית סטרוק:      אז טוב שקיימנו את האירוע הזה להוקיר אותם, להצדיע להם, ולברך אותם בהמשך דרכם

אורית סטרוק:  תודה רבה

אוריאל בוסו: תודה רבה, השרה אורית סטרוק, השרה למשימות לאומיות

אוריאל בוסו: נעבור לנושא הבא בסדר-היום, רבותיי חברי הכנסת: ציון יום ההוקרה לכוחות הביטחון הלאומי וההצלה

אוריאל בוסו:  ראשון הדוברים – נזמין את חבר הכנסת צביקה פוגל, יוזם היום המיוחד הזה, לפתוח את היום החשוב הזה

אוריאל בוסו:  יושב-ראש הוועדה לביטחון לאומי, בבקשה

צביקה פוגל: אדוני היושב-ראש, גברתי השרה, כנסת נכבדה מאוד, לצערי אנחנו נמצאים אחרי אירוע קשה מנשוא בעלי, שבו נהרגו ארבעה ונפצעו לא מעט, ובו לבטח פועלים כרגע מתנדבים להצלת חיים

צביקה פוגל:  אני מציין את זה כי יום ההוקרה הזה, אדוני היושב-ראש, הוא יום ההוקרה למתנדבים לכוחות הביטחון הלאומי וההצלה

צביקה פוגל:  אני מבקש לנצל את ההזדמנות להשתתף בצערן של המשפחות ולאחל רפואה שלמה לפצועים

צביקה פוגל:  חשבתי לפני רגע לוותר על הזכות לעמוד פה ולדבר על יום ההוקרה הזה, אבל נדמה לי שלא יהיה נכון לתת לאויבינו לכופף אותנו, ולכן לפחות חלק מן הדברים שהכנתי אני כן אומר

אוריאל בוסו: אבל דווקא ביום כזה, ברגעים כאלה, אותם כוחות התנדבות בטוח עושים את העבודה בשטח

אוריאל בוסו:  וגם אם זה לא יצא ככה, למרבה הצער – הם ראויים להערכה ביום הזה

צביקה פוגל: תודה, אדוני היושב-ראש

צביקה פוגל:  פרץ גלעדי, זיכרונו לברכה, היה מחלץ ביחידת חילוץ גולן 40 שנה

צביקה פוגל:  פרץ גלעדי היה בן 72 במותו

צביקה פוגל:  הוא היה דבוראי שהתנדב במשטרת ישראל כמחלץ, באיחוד הצלה – כחובש, בשומר החדש, ברשות הטבע והגנים וביחידה קרבית בצה"ל

צביקה פוגל:  כל אלה, אדוני היושב-ראש, עד יומו האחרון

צביקה פוגל:  בבוקר 21 בספטמבר 2021, כמעט לפני שנתיים, יצא בבוקר פרץ גלעדי לריצת בוקר, 12 ק"מ, המשיך בשגרת יומו, עד שבשעות אחר הצוהריים המוקדמות קיבל הודעת סמ"ס משני גורמים – גם מיחידת חילוץ וגם מרשות הטבע והגנים – על משפחה ברוכת ילדים בנחל עמוד, ללא מים, בסכנת התייבשות

צביקה פוגל:  פרץ גלעדי ארז תיק רפואי, ארז תיק עם מים, ויצא לנקודת המפגש

צביקה פוגל:  פרץ גלעדי לא חזר מהחילוץ הזה

צביקה פוגל:  הוא נפל אל מותו בנחל עמוד, בנחל שהיה לו כמעט כמו בית

צביקה פוגל:       האירוע של פרץ גלעדי מאפיין מתנדבים רבים: הם אלה שגורמים לך לחשוב שהכול אפשרי; הם אלה שבכל יום, בכל שעה, בכל אירוע, מביאים לידי ביטוי השקעה יוצאת דופן בזמן, במחשבה, לעיתים אפילו במשאבים פרטיים, ללא תנאים, ללא גמול; הם אלה שמביאים לידי ביטוי מקצועיות ומקצוענות, כי הם מבינים שלהציל חיים זה מקצוע, זה לא תחביב; הם אלה שמביאים לידי ביטוי נחישות ודבקות במטרה, לעיתים עד כדי סיכון חיים

צביקה פוגל:       לפני 15 שנה, אדוני היושב-ראש, הזדמן לי פעם בחיים להיות חלק מקבוצת האיכות המיוחדת הזאת כחבר ומפקד ביחידת חילוץ גולן

צביקה פוגל:  זאת זכות שאני שמח שלא ויתרתי עליה בזמנו, כי בחברה ובקהילה בכלל, אדוני היושב-ראש, בוודאי במדינה צעירה כמו שלנו, יודעים להבחין מהר מאוד בקשיים של הממלכה לספק את הצרכים לתושבים

צביקה פוגל:  המתנדבים, אלה שנמצאים עכשיו גם באירוע בעלי וגם בחילוצים בכל מיני מקומות אחרים ובמתן סיוע כזה או אחר לאלפי אזרחים, בחרו לפעול באמת מתוך הכרה בצורך, מתוך גישה של אחריות חברתית, ללא ציפייה לתגמול, רק מתוך ההבנה כי אין מישהו אחר כרגע שיצא לעשות את מה שהם עושים

צביקה פוגל:  הם בחרו לתת שירות מאדם לאדם ברצון חופשי וללא תמורה, וזה, אדוני היושב-ראש, חבריי חברי הכנסת, ממש לא מובן מאליו

צביקה פוגל:  אשרינו שיש לנו אותם ושכמותם

צביקה פוגל:  תושבים ואזרחים במדינת ישראל חבים להם את חזרתם לשגרת חיים נורמלית

צביקה פוגל:  וכמו שנאמר בספר שופטים בפרק ה': "המתנדבים בעם ברכו ה'"

צביקה פוגל:       לסיום, בלי להתלהם, אדוני היושב-ראש, גברתי השרה, חבריי חברי הכנסת, אנחנו חייבים, חייבים, לממש בכוח את זכותנו לחיות בארץ ישראל, ולא להסתובב מפוחדים במדינה שניתנה לנו

צביקה פוגל:  תודה רבה

אוריאל בוסו: תודה רבה לחבר הכנסת צביקה פוגל, יושב-ראש הוועדה לביטחון לאומי, יוזם היום המיוחד הזה

אוריאל בוסו:       אם כבר אנחנו מדברים, היום לפני 21 שנים בדיוק – אומנם בתאריך העברי זה י"א בתמוז, אבל בתאריך הלועזי 20 ביוני – נכנס מחבל לאיתמר ורצח שם את משפחת שבו: האם רחל, בת 40, הבנים שלה – נריה, בן 15, צביקה, בן 12, אבישי, בן חמש – והחזיק כבני ערובה שני ילדים

אוריאל בוסו:  יוסף טוויטו, שהיה מפקד כיתת הכוננות, נהרג בחילופי האש בדיוק ביום הזה

אוריאל בוסו:  היו חמישה הרוגים באיתמר

אוריאל בוסו:  יהי זכרם ברוך

אוריאל בוסו:       הדובר הבא, חבר הכנסת ניסים ואטורי, בבקשה

ניסים ואטורי: אדוני היושב-ראש, בראשית הדברים אני רוצה לשלוח תנחומים למשפחות ואיחולי החלמה לפצועים

ניסים ואטורי:  כמה סימבולי שאני עולה אחרי צביקה פוגל חברי, שהיה מפקד יחידת חילוץ גולן, שהיא הסמל להתנדבות ברמת הגולן

ניסים ואטורי:  אחד הלוחמים – אתה דיברת על פרץ גלעדי, ואני ליוויתי אותו תקופה ארוכה

ניסים ואטורי:  אני רוצה להגיד לכם – אני אומר לזכותו – הוא אדם לוחם

ניסים ואטורי:  כשהוא נהרג הוא היה בן 72

ניסים ואטורי:  הבן אדם הזה לוחם – הוא היה משיג את כולם גם בעליות, בריצות, נכון? זה העדויות ששמעתי מהחברים אצלכם

ניסים ואטורי:  הגעתי איתו, דרך אגב, לאמיר אוחנה, שהיה השר לביטחון פנים, והוא שיגע את כל המערכת

ניסים ואטורי:  החליטו במשטרה שמתנדבים עד גיל מסוים, וכל פעם שהוא עולה בגיל – עוד שנה אחת; עוד פעם הוא רוצה פגישות – עוד פעם תגדילו את השנה של ההתנדבות

ניסים ואטורי:  במשטרה כל פעם ניסו למצוא פתרונות לפרץ גלעדי

ניסים ואטורי:  כי לא היה אדם כמוהו – באמת, בגיל שלו קשה למצוא; חוץ מראש הממשלה, כמובן, שהוא עילוי

ניסים ואטורי:  אז, אני אומר, באמת, זה היה מדהים – עד הדקה ה-90 הוא נלחם, כמו שאמרת בדיוק

ניסים ואטורי:  אני הייתי עד לכך

ניסים ואטורי:  ליוויתי אותו פה במסדרונות, והוא לא ויתר, הוא התקשר אליי בבוקר ובצוהריים ובערב, ורצנו ממקום למקום

ניסים ואטורי:      כל העניין הזה של ההתנדבות זה הרוח הפועמת בעם ישראל

ניסים ואטורי:  את זה לא יבינו זרים

ניסים ואטורי:  זרים לא יבינו את זה

ניסים ואטורי:  אנחנו רואים את זה, זה קיים גם אצל החרדים וגם מעבר לצבא

ניסים ואטורי:  היום הילדים שלנו שהולכים לצבא הם לוקחים שנה לפני הצבא ועושים שנת שירות

ניסים ואטורי:  אנחנו רואים את זה אצל כל המתנדבים – אם זה במד"א, בכיבוי אש, גם בזק"א, גם בהצלה – יש המון ארגונים שעושים את זה

ניסים ואטורי:  ולא צריך לחפש סיבה – זאת אומרת, גם אם מישהו החליט שהוא לא יכול להתגייס לצה"ל, אפשר לעשות שירות לאומי

ניסים ואטורי:  אני אומר גם לגבי ערביי ישראל: רוצים – יכולים לבוא ולהתנדב

ניסים ואטורי:  לא קרה כלום

ניסים ואטורי:  הם לא הורגים אף אחד, מצילים אנשים דווקא, אם זה בחילוץ או בתנועות ההצלה

ניסים ואטורי:       אני רוצה להגיד לגבי הפיגוע שהיה – אנחנו עם שצריך להיות חזק

ניסים ואטורי:  לא ייתכן שפיגוע לאחר פיגוע – אני קודם כול מחזק את ראש הממשלה ואת שר הביטחון; אני יודע שעושים עבודה קשה יום ולילה למען ביטחון ישראל

ניסים ואטורי:  הגיע הזמן להיכנס חזק בטרור

ניסים ואטורי:  אי-אפשר להשאיר את זה בצורה כזאת – צריך להיכנס בהם חזק מאוד, להיכנס בית-בית, לשלוף את האנשים מהבתים בלי לחשוש

ניסים ואטורי:  אנחנו הגב שלכם כאן בכנסת

ניסים ואטורי:  אני יודע ששר הביטחון עושה עבודה, אבל צריך לקבל החלטה – לצאת למבצע, לחומת מגן 2, ופשוט להוציא את כל המחבלים מהבתים, לעצור אותם

ניסים ואטורי:  אני יודע שיש כבר 131 מחבלים שחוסלו מאז תחילת השנה, ואני חושב שהגיע הזמן להיכנס חזק – לחשוב על רצוננו להיות עם שחי בארץ הזאת ולא חושש

ניסים ואטורי:  את האויבים צריך להרוג, אין מה לעשות

ניסים ואטורי:  תודה רבה

אוריאל בוסו: תודה רבה לחבר הכנסת ניסים ואטורי

אוריאל בוסו:  חברת הכנסת שלי טל מירון, בבקשה

אוריאל בוסו:  חמש דקות לרשותך, בבקשה

שלי טל מירון: תודה רבה, אדוני היושב בראש

שלי טל מירון:  כנסת נכבדה, קודם כול, אני רוצה כמובן להשתתף בצערן של המשפחות ולאחל החלמה מהירה לפצועים

שלי טל מירון:  בשורה קשה מאוד

שלי טל מירון:  אבל דווקא עכשיו, כמו שאמרת, על אחת כמה וכמה ההערכה שלנו לכוחות הביטחון הלאומי וההצלה רק הולכת וגדלה

שלי טל מירון:  הם תמיד בחזית, ועל כך התודה שלנו

שלי טל מירון:       אין מספיק מילים אשר יוכלו להכיר תודה לכוחות הביטחון הלאומי ולגופי ההצלה בישראל

שלי טל מירון:  כמות ההערכה אל הגיבורים האמיתיים, שמצווים עלינו בגופם ובפועלם מציאות שקטה ככל האפשר במדינת ישראל הקטנה והמגוונת, היא אין-סופית

שלי טל מירון:       פרטים שונים עם חינוך שונה, משתייכים למסגרות אידיאולוגיות ופוליטיות שונות, רחוקים בחייהם אך קרובים בלב, ברצון – כוחות הביטחון וההצלה פועלים יחד כשרשרת אחת; עוקרים את ההבדלים היום-יומיים, נלחמים להשגת תנאי חיים שווים ומשווים, יוצרים את האחדות בפועלם

שלי טל מירון:  אין כאן מספיק מקום במליאה, אך אם היה אפשר היינו מזמינים את כלל האנשים הנפלאים; היינו מזמינים את אנשי כוחות האש, שעוצרים בגופם אסונות ושרפות באקלים המזרח התיכון החם; היינו מזמינים את קהילות הביטחון ששומרות עלינו יום וליל – שומרים עלינו מפני אויבינו המקיפים אותנו ומפני פושעים המנסים לשבור את הסדר מבפנים

שלי טל מירון:  כמובן, לא נשכח את הצוותים הרפואיים, שעושים את עבודתם נאמנה, והמסירות לחולה היא נר לרגליהם

שלי טל מירון:       לכולם אנחנו אומרים היום תודה – תודה על התמודדות יום-יומית עם מגוון רחב של בקשות, של עומס, של קשיים ושל רגשות האנשים שבשטח

שלי טל מירון:  הגאווה שאתם מספקים לאזרחי ישראל היא אין-סופית

שלי טל מירון:  בעבורכם ההגנה על אזרחי המדינה היא חובה מצפונית

שלי טל מירון:      לצערנו, תקופת הפיגועים האחרונה בישרה לנו על עידן חדש – הינה, רק עכשיו התבשרנו על עוד פיגוע

שלי טל מירון:  אויבינו מבינים את המצב העדין שבו ישראל נמצאת; יותר ויותר אחוזים בציבור הישראלי מודאגים מפגיעה בביטחון האישי; האזרחים חוששים מאירועי האלימות הגוברים הרחובות

שלי טל מירון:       עם זאת, רמת האמון של הציבור הישראלי במנגנוני הביטחון היא גבוהה

שלי טל מירון:  הציבור מאמין בסיכול האיומים על ידי מנגנוני הביטחון והכוחות

שלי טל מירון:  הקושי בסיכול הפיגועים והטיפול בפצועים עומדים אל מול עיני כוחות הביטחון יום-יום

שלי טל מירון:  בפניכם אתגרים אמיתיים ומוחשיים שמאיימים על מדינת ישראל וקוראים תיגר על השגרה הישראלית

שלי טל מירון:       למרות המצב, בזכותכם אנו מצליחים להדוף את האיומים כמקשה אחת וליצור חוסן

שלי טל מירון:  בזכותכם מדינת ישראל מסוגלת להמשיך לבסס את מעמדה כעוגן מצפוני, ערכי

שלי טל מירון:  יום אחר יום, דקה אחר דקה, צועדים ויודעים כי לעד תידרש לנו עוצמתו הביטחונית של צה"ל, של גופי הביטחון הלאומי, של גופי ההצלה, הטיפול המסור של כוחות ההצלה והיד המושטת לעזרה לזה המבקש

שלי טל מירון:      אל לנו לשכוח את אלה שאינם איתנו עוד, וגם את אלה שנפגעו במערכות ישראל השונות ואינם כשהיו

שלי טל מירון:  בפועלכם ציוויתם לנו המשך – להמשיך ולהבטיח את ריבונותנו ואת אורח חיינו כעם חופשי ישראלי בארצנו

שלי טל מירון:  למפקדים ולאחראים, ראוי שנזכור כי בייחוד היום, כאשר אויבינו על הגדר, פיגועים משחרים ברחבי הארץ וטילים שורקים מעלינו לעיתים, היכולת לחנך את דור העתיד של כוחות הביטחון וההצלה עומדת לנגד עינינו

שלי טל מירון:  עלינו להכשיר את הדור העתיד, להראות להם את הצפון במצפן הערכיות, להכווין אותם וליצור תנאים אידיאליים להמשך הפעילות המבורכת, פתירת הבעיות החשובה וכן שילוב המשאבים הנדרשים להשגת שקט יחסי במערכות המדינה ופועלה

שלי טל מירון:  זוהי זכות גדולה וגם אחריות כבדה

שלי טל מירון:      אומרים שידיים המושטות לעזרה קדושות משפתיים הדובבות תפילה

שלי טל מירון:  הידיים שלכם, הדוגלות בנתינה לזולת ולסביבה, מעודדות אותנו לגלות אכפתיות וערנות

שלי טל מירון:  אלף תודות מגיעות לכם

שלי טל מירון:  תודה לכם באשר אתם

שלי טל מירון:  תודה רבה

אוריאל בוסו: תודה רבה לחברת הכנסת שלי טל מירון

אוריאל בוסו:  הדובר הבא, חבר הכנסת אלון שוסטר, בבקשה

אלון שוסטר: אדוני היושב בראש, חברי הכנסת, השר, אני מחבק את המשפחות, מאחל החלמה לפצועים בפיגוע המזעזע, הנפשע

אלון שוסטר:  אני מוקיר עד מאוד את פעולת צוותי הביטחון, הרפואה, ההצלה, אנשי החוסן הנפשי, שידיהם עמוסות בעבודה

אלון שוסטר:  אני מכיר את זה מעט מהאזור שלי ויודע היטב שביהודה ושומרון מרכזי החוסן עובדים קשה, ואני מקווה שאנחנו יודעים לתת לכך ביטוי ראוי בהיבט הפרקטי, התקציבי

אלון שוסטר:      אני משוכנע שמפקדים ומנהיגים שזקוקים וצריכים לקבל החלטות עושים את זה

אלון שוסטר:  אני יודע שטובי אנשינו יעסקו בכך

אלון שוסטר:  יש לי בן בסדיר שעוסק בכך באופן שוטף ביהודה ושומרון, והבן השני יוצא למילואים יחד עם חבריו בימים הבאים ממש, והמלאכה תיעשה בצורה המיטבית

אלון שוסטר:       אני אבקש להוקיר את הכוחות בשוטף, בשגרה, לצד החירום שמגיע אלינו, שומרים על ביטחון ועל תחושת הביטחון, ועל שני הרכיבים האלו אנחנו צריכים לשמור

אלון שוסטר:  אנחנו כולנו, כל אחד במקומו, כל אחד מאגפו, צריכים לחזק את הנשים והגברים שעוסקים בפעולה השוטפת והשוחקת

אלון שוסטר:  מדובר בעבודה שיש בה רכיבים שוחקים מאוד, משמרות ארוכות לאורך סופי שבוע, לאורך החיים כולם

אלון שוסטר:  זוהי עבודה מסוכנת

אלון שוסטר:  עבודה מסוכנת, היא לא רק שוחקת

אלון שוסטר:  אנשי שירות בתי הסוהר בבתי הכלא, מול עבריינים ברחוב, אנשי משטרה, בשרפה – אנחנו זקוקים לאנשים האמיצים הללו כדי לשמור על ביטחון אזרחי ישראל

אלון שוסטר:  ואנחנו יודעים שגם הם, לא רק האזרחים, גם הם, גם הצוותים הללו של חירום והצלה, אותם אלו שביצעו לפני זמן קצר את המלאכה וימשיכו לבצע את המלאכה של שמירה על ביטחון – גם בנפשם יש שריטות; גם הם זקוקים להוקרה על כך שהם נושאים את הנטל הכבד הזה, השוחק והמסוכן

אלון שוסטר:      אנחנו מבקשים מהם להיות לא רק אמיצים, אלא גם סובלניים

אלון שוסטר:  אנחנו רוצים שהם יהיו נחרצים ויהיו חכמים

אלון שוסטר:  אנחנו דורשים מלובשי המדים הללו להיות כמעט סופרמנים וסופרוומניות, וזה לא פשוט

אלון שוסטר:  זאת משימה מאוד מאוד לא פשוטה, ובכל זאת אנחנו רוצים לעשות את זה

אלון שוסטר:  אנחנו מבקשים מהם לשמור על עצמאות, על מקצועיות, לא להיצבע בצבע פוליטי, לשמור על האמון של האזרחים, להשתמש בכוח – כן, להשתמש בכוח – כדי לבצע את המשימה, את משימת הביטחון והחירות של אזרחי ישראל, אבל להשתמש במינימום ההכרחי לביצוע המשימות

אלון שוסטר:      כאן, במקום הזה, אני מבקש לשלוח אליהם חיבוק, לשלוח אליהם בקשה, ציפייה, תפילה, שיתמידו בעשייתם, שיתמקצעו בעשייתם, ואנחנו נותנים להם את התנאים החומרים והחוקיים, הרגולטוריים, אכן להצליח במשימה החשובה הזו, שכולנו מאוחדים סביבה – קראנו לה בשם קוד: משילות

אלון שוסטר:  שנצליח למצוא את המשאבים, וגם את המשאבים הפוליטיים, כדי להתאחד סביב הנושא הזה ולייצר לנו סביבה בטוחה, סביבה שיש בה חירות והוקרה של העושים במלאכה

אלון שוסטר:  תודה רבה

אוריאל בוסו: תודה רבה, חבר הכנסת אלון שוסטר

אוריאל בוסו:  הדובר הבא, חבר הכנסת ינון אזולאי, יושב-ראש סיעת ש"ס בכנסת, בבקשה

ינון אזולאי: אדוני היושב-ראש, חבריי חברי הכנסת, האמת, זה אמור להיות יום חגיגי, יום הוקרה לכוחות הביטחון וההצלה, יום אשר כולנו צריכים לבוא לפה ולהצדיע להם, כמו אתמול, כשהשר לביטחון לאומי כינס ועשה אירוע יפה, אירוע מכובד, יחד – מי שהוביל את זה הוא יושב-ראש הוועדה צביקה פוגל, שזה בעורקיו, הוא גם אמר את זה

ינון אזולאי:  וכשאנחנו מגיעים ביום כזה שבאים ורוצים לחייך אליהם ולהגיד להם תודה, על אחת כמה וכמה התודה הזאת חשובה יותר ויותר ביום כזה

ינון אזולאי:       חבל לנו שהמציאות כל פעם טופחת על פנינו מחדש, שאנחנו רואים עד כמה אנחנו זקוקים לאותם המתנדבים מכוחות ההצלה, מכוחות הביטחון

ינון אזולאי:  אני אישית מתנדב בארגון איחוד הצלה, וגם היושב-ראש, יושב-ראש ועדת הבריאות חבר הכנסת אוריאל בוסו, חברי

ינון אזולאי:  לא פעם אנחנו מגיעים לאירועים, וגם עכשיו, באירוע הזה, הגיעו מתנדבים של איחוד הצלה, של מד"א

ינון אזולאי:  יש את לוחמי האש, שגם שם יש מתנדבים

ינון אזולאי:  ואני אומר, אולי רק נגיע בתור מתנדבים של ארגוני הבריאות לדברים קצת יותר משמחים, רק לאבטח איזה אירוע, מספיק לנו

ינון אזולאי: רק לאותם ציניקנים, אני אתן לכם רק את הנתון – אתם יודעים כמה מהמגזר החרדי מתנדבים? זה הלשכה המרכזית לסטטיסטיקה, לא אני אמרתי: מהמתנדבים החרדים השיעור הכי גבוה של מתנדבים – כ-40%; 32% גם מהמגזר הדתי, 25% מהמגזר הכללי

ינון אזולאי:  40%

ינון אזולאי:  ותראו אותם רצים תחת אש

ינון אזולאי:  לא פעם הייתי במבצעים שהיו – הייתי מנהל את מרחב לכיש באיחוד הצלה, זה היה בצוק איתן, היינו בנתיב העשרה, בכל האזור הזה שם, בכל עוטף עזה – אני גר באשדוד – בלי זה גם אני נמצא ובדרך ובכל יום

ינון אזולאי: ערבות הדדית זו הסיסמה

ינון אזולאי:  וכאשר יש את הערבות ההדדית הזאת, יש את אהבת החינם, וזה תפקידנו: להרבות באהבת חינם, בערבות הדדית, וכחברי כנסת לעשות הכול על מנת שהארגונים האלה, שהמתנדבים אומרים "אנחנו לא צריכים את הכסף" גם אם כן צריכים, אבל הם לא רוצים את הכסף הזה – להחזיק את הארגונים האלה, כי במקום שהמדינה לא נכנסה, הם נכנסו, ועל כך אנחנו צריכים להגיד להם, לכל המתנדבים: תודה רבה לכם, אנחנו איתכם, אנחנו חלק מכם

אוריאל בוסו: וזק"א

ינון אזולאי: - - וזק"א, כמובן, שעושים, וחסד של אמת, כולם

ינון אזולאי:  כולם עושים חסד אמיתי, ולכולם זה חסד של אמת, כי אף אחד לא מצפה שהחולה יקום וייתן לו בחזרה

ינון אזולאי:  אז תודה רבה לכם ביום הזה, מגיע לכם יותר; אני מאמין שבעזרת השם בפעם הבאה אנחנו גם נוכל לחייך אליכם, לחייך ולשמוח, כי היום הזה יום קשה לנו

ינון אזולאי:  אבל בזכותכם אנחנו כאן, בזכותכם מצילים חיים

ינון אזולאי:  תודה

אוריאל בוסו: תודה רבה לחבר הכנסת ינון אזולאי, מתנדב הארגונים

אוריאל בוסו:  אתה יודע, אני תמיד אומר לאנשים: זר לא יבין זאת

אוריאל בוסו:  אנחנו כמתנדבים – לפעמים בסעודת שבת הוא יקבל קריאה, והמשפחה תומכת תמיכה מלאה, יודעים שהוא יוצא, הוא יודע שהוא יוצא – הוא לא יודע מתי הוא חוזר

אוריאל בוסו:  הוא יכול גם לעזור ב-24:00, ולפעמים הוא חוזר לסעודה והם לא יודעים מה הוא ראה בינתיים

אוריאל בוסו:  אבל למי שרוח ההתנדבות בגופו, יישר כוח

אוריאל בוסו:      הדובר הבא, חבר הכנסת אליהו ברוכי, שכני

אוריאל בוסו:  חמש דקות לרשותך, חוץ מהזמן שאתה מעלה את זה עד למעלה

אוריאל בוסו:  לא מתאמים את הגבהים

אליהו ברוכי: אנחנו אחרי אירוע לא קל

אוריאל בוסו: קשה

אליהו ברוכי: אז בראשית דבריי אני מבקש לשאת תפילה: אחינו כל בית ישראל הנתונים בצרה ובשביה, העומדים בין בים ובין ביבשה, המקום ירחם עליהם ויוציאם מצרה לרווחה ומאפלה לאורה ומשעבוד לגאולה

אליהו ברוכי:  השתא בעגלא ובזמן קריב ונאמר אמן

אוריאל בוסו: אמן

אליהו ברוכי: כבוד היושב-ראש, חבריי חברי הכנסת, ראשית, דווקא בגלל שאני רוצה למקד את דבריי בתופעה הברוכה של המוני מתנדבים בציבור החרדי, חשוב לי לומר דבר שהוא חלק בלתי נפרד מההוקרה אליהם: אסור לנו כחברה בשום פנים ואופן לחשוב שמי שמתנדב הוא חרדי טוב ומי שלא, חלילה, להפך

אליהו ברוכי:      גם בתמונת הניצחון מהמקרה המזעזע שהתרחש אתמול בנסיעה באוטובוס בהוד השרון, למעשה בשורה התחתונה הפסדנו

אליהו ברוכי:  כי אם תמונת הניצחון שלנו היא שיונתן הירש החסיד הוא בוגר שירות בצה"ל ולכן זה מופרך שהנוסעת באוטובוס מדברת אליו כמו שהיא דיברה שם, אז למעשה הפסדנו

אליהו ברוכי:  נכנענו לשיח והשלמנו עם הנדסת התודעה

אליהו ברוכי:      לא כך אנחנו צריכים להוקיר את מי שהתנדבותו אומנותו

אליהו ברוכי:  יונתן הירש הוא יהודי חרדי, עובד השם שקובע עיתים לתורה ולתפילה – בקיצור, אזרח טוב, ולכן, ולו רק בגלל זה, אסור לדבר אליו ואסור לדבר אל אף אחד בצורה בוטה במרחב הציבורי

אליהו ברוכי:  פשוט לא עובר הדבר הזה

אליהו ברוכי:      אני משוכנע ואני גם יודע שעם המסר הבא מסכימים כלל המתנדבים החרדים: אנחנו נושאים על כפיים את התורה ולומדיה, ובזכותם יינצל העולם

אליהו ברוכי:  הודות לפעילותם של מאות ואלפי מתנדבים במגוון תחומים, ההתנדבות הפכה להיות מצווה שיכולה להיעשות על ידי אחרים, ובזכותם אלו שתורתם אומנותם לא מבטלים תורה כדי לקיים את המצווה הזאת

אליהו ברוכי:      בחודשים האחרונים נחשפתי מקרוב לאורח חייו של מתנדב אחד

אליהו ברוכי:  כמה קרוב? ממש מקרוב, מתוך הלשכה שלי כאן בכנסת

אליהו ברוכי:  יועץ החקיקה שלי, אייזיק כץ, נשוי ואב לחמישה, מתנדב מזה כ-18 שנה באיחוד הצלה

אליהו ברוכי:  למעשה, הוא חי בשני עולמות מקבילים כל הזמן: בזמן העבודה, בזמן התפילה, ובדקתי – גם בזמן המשפחה

אליהו ברוכי:  לא משנה במה הוא עסוק כרגע, היד תמיד על הדופק שמא יש מקרה של הצלת חיים

אליהו ברוכי:  הוא והאופנוע שלו יכולים להיות הראשונים שיגיעו לשטח

אליהו ברוכי:  כך קרה, אגב, לא מזמן, בליל שבת קודש, בפיגוע רצחני בשכונת נווה יעקב, שבה מתגורר אייזיק

אליהו ברוכי:  עוד לפני שהמחבל חוסל, אייזיק כבר טיפל שם בפצועים

אליהו ברוכי:  הדריכות הזאת מתבטאת גם כאן במסדרונות הכנסת: אורח או עובד שחש עילפון – ואייזיק, אתה יכול להיות הראשון שיגיש עזרה

אליהו ברוכי:  אלו דברים שראיתי במו עיניי

אליהו ברוכי:  אני לא בא לדבר רק על אייזיק; כמוהו, כל אחד יודע, יש מאות ואלפים

אליהו ברוכי:  אני בא לדבר כאן על עצמי

אליהו ברוכי:  אני פעם ראשונה רואה מקרוב, במרחק נגיעה, איך מתנהל אורח החיים התובעני הזה

אליהו ברוכי:  שמעתי על כך, אבל אינה דומה שמיעה לראייה

אליהו ברוכי:  אז כמי שמכיר את זה קצת יותר מקרוב, אני רוצה לומר לכם, לבני הזוג שלכם ולמשפחות שלכם, תודה רבה

אוריאל בוסו: תודה רבה לאליהו ברוכי, אתה נגעת בנקודה מאוד מאוד חשובה: בני המשפחות מרותקים להתנדבות לא פחות, ותומכים

אוריאל בוסו:       הדובר הבא, חבר הכנסת אבי מעוז – אינו נוכח

אוריאל בוסו:  אני מזמין את שר העלייה והקליטה, השר אופיר סופר, לסכם את היום המיוחד הזה, ציון יום ההוקרה לכוחות הביטחון הלאומי וההצלה, בבקשה

אופיר סופר: אדוני היושב-ראש, אכן יום קשה, ושוב פעם בשעה האחרונה אני מנצל את הבמה כדי להשתתף בצער המשפחות וכדי לאחל רפואה שלמה לפצועים, לחזק את כוחות הביטחון, כוחות צה"ל, שב"כ, מפקדיו, לוחמיו

אופיר סופר:  ואולי המציאות הזאת דווקא מזכירה לנו באיזה מדינה אנחנו חיים

אופיר סופר:  הרי כל מדינה בעולם יש לה את ההתמודדויות שלה, את האתגרים שלה; אני חושב שמעטות המדינות שחיות בג'ונגל של המזרח התיכון, כשאויבים מסביב, במעגלים הקרובים, במעגלים הרחוקים, אך גם לא מעט אויבים ממש בתוכנו ובקרבנו

אופיר סופר:  האתגר הזה ממחיש לנו עד כמה גדולה החשיבות של כוחות הביטחון, כוחות ההצלה למיניהם וסוגיהם

אופיר סופר:  תמיד, תמיד תמיד תמיד, הפעולה שלהם תהיה כרוכה בסיכון, במאמץ וגם בכאב, והכול בסוף גם יוצר חיבור גדול, חיבור של אחדות

אופיר סופר:  כי יהיו שם אנשים, כפי שהוזכר, מכל הסוגים, מדתות שונות, אבל עם אמונה אחת בצדקת הדרך, בזכות קיומה של מדינת ישראל

אופיר סופר:       אני חושב שהמסר הזה אולי חשוב יותר מבכל תקופה אחרת – המסר של האחדות, של חיזוק הסולידריות, של החיבור

אופיר סופר:  חרף המחלוקות, אנחנו חייבים, חייבים חייבים, לדעת לומר איש לרעהו "חזק", כדי לנצח ולהכריע את הטרור, לנצח ולהכריע את אויבינו

אופיר סופר:  הרי לא נוכל לעשות זאת, אם לא באמת באמת באמת נחוש את תחושת האחדות

אופיר סופר:       החבורות האלה של האנשים, שמתנדבים כאן ומתנדבים שם, ואני רוצה לומר, אנחנו רואים שיש לנו גם לא מעט נבחרי ציבור שברקע שלהם התנדבו, רק כאן, בחצי שעה האחרונה עלו לפחות שלושה כאלה מיחידות חילוץ והצלה כאלה ואחרות

אופיר סופר:  זו תעודת כבוד לכנסת ישראל

אופיר סופר:  אנחנו גם צריכים לדעת לדאוג לאנשים האלו

אופיר סופר:  כפי שאתה יודע, אדוני היושב-ראש, עסקתי לא מעט בטיפול בלוחמים, בנפגעי פוסט-טראומה

אופיר סופר:  גם יצא לי ללוות מקרה של איש, מקרה של אחד הארגונים, שהגיע לשבר גדול, שטיפל באירוע מאוד קשה – הייתי אומר שהמשפחה קרסה ושהוא נזקק לעזרה גדולה

אופיר סופר:  במקרה, אפרופו הדיון הקודם על פניות ציבור, הגיעה אליי הפנייה, ואני נסעתי ופגשתי את אותו בחור

אופיר סופר:  אני לא יכול להגיד שהוא סיים את הכול, כי האתגרים הם אתגרים קשים, אבל הדרך שהוא עשה היא בהחלט כברת דרך משמעותית

אופיר סופר:  הסיפור הזה ממחיש את הצורך שלנו לדאוג לזכויותיהם הביטוחיות ולרווחתם של המתנדבים

אופיר סופר:  זה דבר שבמהלך הדיון נזכרתי בו, בסוגיה הזאת, וביקשתי מיושב-ראש הוועדה חבר הכנסת פוגל, שהנושא הזה בנפשו, מה שנקרא, לקדם את העניין הזה

אופיר סופר:  אני חושב שזה דבר מאוד מאוד חשוב

אופיר סופר:  תודה רבה

אוריאל בוסו: תודה רבה לשר אופיר סופר

אוריאל בוסו: [רשומות (הצעות חוק, חוב' כ/961)

אוריאל בוסו: ] 

אוריאל בוסו: רבותיי חברי הכנסת, נעבור לנושא הבא בסדר-היום: הצעת חוק ההוצאה לפועל (תיקון מס' 74) (הגבלת האפשרות לצוות על עיכוב יציאה מהארץ בשל חוב כספי נמוך), התשפ"ג–2023, בקריאה הראשונה

אוריאל בוסו:  אני מזמין את חבר הכנסת הרב ישראל אייכלר, יושב-ראש ועדת העבודה והרווחה, יוזם החוק, להציג את הדברים

אחמד טיבי: אני היוזם

אוריאל בוסו: זו קריאה ראשונה

אוריאל בוסו:  לא היית במליאה

ישראל אייכלר: הסיבה היחידה שלא היית במליאה – לא רציתי להפסיד את החוק

אחמד טיבי: טוב, שהוא יציג, ואני אחריו

אוריאל בוסו: אז אתה חמש דקות, ולך יש עשר דקות

אוריאל בוסו:  הוא כבר פה

אוריאל בוסו:  בבקשה

אוריאל בוסו:  בבקשה, אדוני

ישראל אייכלר: אדוני היושב-ראש, חברי הכנסת, קשה לי מאוד לעמוד פה עכשיו בהצעת חוק ההוצאה לפועל, למרות שזה חוק חשוב, כאשר אנחנו מבכים את ההרוגים והפצועים בפיגוע הנורא שהיה היום

ישראל אייכלר:  לצערנו זה לא פיגוע ראשון, והלוואי שזה יהיה הפיגוע האחרון ושלא נדע יותר צער

ישראל אייכלר:  תנחומינו למשפחות, ורפואה שלמה לפצועים, שישרור שלום בארץ הזאת

ישראל אייכלר:  בשעה כזאת אני חושב על כל אלה שמדברים כל כך מהר על מלחמה ועל מלחמת אזרחים ודברים כאלה, שיראו מהו מחיר של מלחמה שנמשכת כבר 100 שנים

ישראל אייכלר:  אם היה לאנשים שכל להבין שמלחמה לא מביאה שום תועלת, ושלום הוא מצרך נצרך לכל אדם ולכל אזרח בכל מקום שהוא נמצא – בוודאי שעם ישראל ששב לארצו, הדבר הראשון והחשוב ביותר זה השלום

ישראל אייכלר:  כמו שנאמר בתורה, "ונתתי שלום בארץ ושכבתם ואין מחריד"

ישראל אייכלר:  אומר רש"י שכתובות שם כל מיני ברכות, שיהיה שפע ויצמח הכול, והכול יהיה בסדר ויהיה מה לאכול

ישראל אייכלר:  אם אין שלום, אין כלום, כך אומר רש"י

ישראל אייכלר:  לכן יהי רצון שעושה שלום במרומיו, הוא יעשה שלום עלינו ועל כל ישראל ונאמר אמן

ישראל אייכלר:       עכשיו להצעת החוק ההוצאה לפועל (הגבלת האפשרות לצוות על עיכוב יציאה מהארץ בשל חוב כספי נמוך)

ישראל אייכלר:  אני לא רוצה להאריך יותר מחמש דקות שהיושב-ראש נתן לי, להסביר כמה סבל אנשים עוברים בביורוקרטיה

ישראל אייכלר:  אני רוצה להביא סיפור ששמעתי השבוע, עובדה

ישראל אייכלר:  אומנם לדעתי היא לא יום-יומית, אבל אירוע

ישראל אייכלר:  מישהי הגיעה לשדה התעופה לא מזמן, והיא לא הייתה יכולה לצאת מהארץ

ישראל אייכלר:  למה? כי יש לה חוב של 30,000 שקל

ישראל אייכלר:  30,000 שקל? איך 30,000 שקל? מתברר, שאי פעם היא הייתה חייבת ארנונה של 500 שקלים

ישראל אייכלר:  תאר לעצמך כמה שנים צריכות לעבור בשביל להגיע ל-30,000

ישראל אייכלר:  כמובן שהעירייה מסרה את זה לחברה חיצונית

ישראל אייכלר:  היא שילמה כבר, ושילמה לעורכי הדין, אבל אף אחד בעירייה לא טרח לעדכן להסיר את צו איסור היציאה מן הארץ

ישראל אייכלר:  עד שהצליחו לברר, בכל אופן, לא היה לה אפילו קרדיט קארד, היא הייתה צריכה לקחת ממישהו בשביל לשלם 30,000

ישראל אייכלר:  כמובן היא קיבלה את ההחזר, ועכשיו דורשים מהעירייה פיצויים על הסבל שהיה, אגב

ישראל אייכלר:       את כל הדברים האלה אנחנו רוצים למנוע

ישראל אייכלר:  החוק אומר בפשטות, "לא יצווה רשם ההוצאה לפועל - - - אם סך החובות הפסוקים בתיקי ההוצאה לפועל של החייב, קטן מ-50,000 שקלים"

ישראל אייכלר:  אז תגידו רגע, 50,000 שקלים, למה עשיתם כל כך הרבה? חשבנו לעשות 20,000, 30,000, 40,000

ישראל אייכלר:  מה שקרה, שבאו אנשי לשכות המסחר ואמרו, רגע, אם אתה אומר 20,000 או 5,000 – אנחנו לא רוצים להגן על עבריינים, אנחנו מדברים על אנשים תמימים שלא ידעו, אבל יבוא מישהו ויעשה חובות בכל מיני חנויות ב-5,000 או ב-10,000 ויגיע למאות אלפי שקלים

ישראל אייכלר:  אז אמרנו, רגע, רגע, אם כך, נעשה את כלל החובות שהאיש חייב

ישראל אייכלר:  זאת אומרת, כלל החובות – 50,000 שקל

ישראל אייכלר:  אדם שיש לו כלל חובות של 50,000 שקל לא בורח מן הארץ

ישראל אייכלר:  ולכן, אנחנו מבקשים שלא לאפשר, וגם אם אדם היה חייב יותר והוא כבר התחיל לשלם והוא כבר ירד מתחת ל-40,000 שקל – חבר הכנסת ביטן, כולם שומעים את הקול שלך

אוריאל בוסו: חבר הכנסת ביטן

ישראל אייכלר: הוא לא שומע, לא אותך ולא אותי

ישראל אייכלר:  בכל אופן, אם זה ירד – כולם שומעים את השיחה שלך, זה לא כדאי

ישראל אייכלר:  אם הוא כבר שילם או שנשאר חייב פחות מ-40,000 שקל, שגם יוכלו לעשות את זה

ישראל אייכלר:      בחצי דקה האחרונה אני רוצה להדגיש שלא מדובר בחיובי מזונות

ישראל אייכלר:  מי שחייב מזונות, אפילו שזה סכום קטן ויוציאו לו צו עיכוב, הוא לא יורשה לצאת

ישראל אייכלר:  מדובר פה רק על חובות אחרים, אזרחיים, פשוטים, קטנים, ולכן אני מבקש מהכנסת לאשר את זה בקריאה ראשונה

אוריאל בוסו: תודה רבה לחבר הכנסת הרב ישראל אייכלר, יושב-ראש ועדת העבודה והרווחה ומציע החוק

אוריאל בוסו:      חבר הכנסת אחמד טיבי, בבקשה

אוריאל בוסו:  אני רק אומר לכם: אני לא יודע איך זה בוועדה אבל כעצה –  היה לי יום אחד עיקול על כרטיס אשראי לא עובד

אוריאל בוסו:  שאלתי מה קרה, ואמרו לי: היה לך חוב באיזה עירייה, לא צריך להגיד מה, של כמה מאות שקלים, שקפץ ל-1,000 שקל

אוריאל בוסו:  אמרתי להם: טוב, יש לי בחשבון יותר מ-1,000 שקל, קחו את הסכום, שימו אותו בצד אבל תשחררו

אוריאל בוסו:  עיקלו את כל החשבון, וזה נזקים, כי פתאום יכול לחזור לך – מחברת חשמל או משכנתה

אוריאל בוסו:  קחו את הסכום היחסי – והם עיקלו את כל החשבון

אחמד טיבי: בדיוק

אחמד טיבי:  לכן אנחנו פה, כדי לנסות לתקן את העוול הזה שנגרם לאנשים

אחמד טיבי:      מדובר בהצעה חברתית ממדרגה ראשונה

אחמד טיבי:  היא הצעה אחות של הצעת חוק שהעברנו בכנסת הקודמת בקריאה שנייה ושלישית, שביטלה את האפשרות – ביטול הגבלת רישיון נהיגה לחייבים

אחמד טיבי:  הצעת חוק שהגשנו יחד עם חבר הכנסת אוסאמה סעדי, שמחלים היום מניתוח לב פתוח שעבר בימים האחרונים - -     

אוריאל בוסו: רפואה שלמה

אחמד טיבי: - - ואני שולח לו איחולי החלמה ורפואה שלמה בשם כולם

אחמד טיבי:      בדומה להצעה ההיא, ההצעה הזאת מבקשת לבטל את ההגבלה על יציאה מהארץ לחייבים

אחמד טיבי:  העברנו את זה בקריאה טרומית, עכשיו אנחנו בקריאה הראשונה, אחרי שיחד עם חבר הכנסת אייכלר, יושב-ראש הוועדה – גם הוא שותף, יש לו הצעה דומה שהתמזגה

אחמד טיבי:  אנחנו נתנו נתונים, הבאנו נתונים גם בפני הוועדה, ברקע להצעת העבודה, הצעת החוק הזאת

אחמד טיבי:      לפי דוח פעילות של לשכות ההוצאה לפועל, נכון לסוף 2021 היו 248,833 חייבים עם הגבלה פעילה של עיכוב יציאה מהארץ

אחמד טיבי:  מתוך 14,182 הליכי עיכוב יציאה מהארץ בשנת 2021, 8

אחמד טיבי: 6%, כלומר 1,223 מקרים, היו כנגד הערבים בתיק ולא החייבים עצמם

אחמד טיבי:  אייכלר, נגד הערבים בתיק היו עיכובים – לא רק החייבים אלא הערבים עצמם גם

אחמד טיבי:      עכשיו, למי שמדמיינים חייבים כמי שנכנסו לחובות גבוהים מאוד ונמצאים במצוקה כלכלית משמעותית, חשוב להכיר את הנתון, כי 58%, למעלה מחצי, וכמעט 60% מהתיקים שנפתחו בשנת 2021 בהוצאה לפועל, נפתחו בחובות נמוכים מ-5,000 שקל

אחמד טיבי:  נמוכים

אחמד טיבי:  כלומר, אני חוזר על הנתון, כבוד היושב-ראש: 58%, למעלה מחצי וכמעט 60% מהתיקים, נפתחו בשנת 2021 על פחות מ-5,000 שקל

אחמד טיבי:      אני שב ואומר לאלה החוששים שביטול ההגבלה על יציאה מהארץ יפגע ביכולת להחזיר את החוב: יש חלופות אחרות, שלא פוגעות בזכות לחופש התנועה הבסיסי של אנשים, עיקול חשבון, מיטלטלין, למשל

אחמד טיבי:  חשוב להכיר שבזמן ש-65% מהחייבים נמצאים בגילאי העבודה, בני 35 עד 64, כ-22%, חמישית מהחייבים, נמצאים מתחת לגיל 34 ומעל גיל 15 כאשר כ-12% מהם צעירים בגיל 15 עד 29

אחמד טיבי:  63% מהצעירים החייבים מוגדרים בדוח כלא יהודים, כלומר ערבים

אחמד טיבי:  וזה הפילוח המגזרי היחידי בדוח

אחמד טיבי:      חשוב גם להגיד שבמדינות שונות שהלשכה המשפטית של הכנסת בדקה בינואר 2017 – כמו ארצות הברית, בלגיה, אסטוניה, אוסטרליה, בריטניה, נורבגיה, ניו זילנד, פינלנד, קנדה – לא קיים הסדר של עיכוב יציאה מהמדינה במסגרת הוצאה לפועל של פסקי דין נגד בעלי חובות אזרחיים פרטיים בסכומים קטנים

אחמד טיבי:      פסק בית הדין של האיחוד האירופי, כבוד היושב-ראש, קבע כבר ב-2012, לפני תשע שנים, כי עיכוב יציאה של אדם מהארץ מפר את עקרון היסוד של חופש התנועה, ולכן, על פי חקיקת האיחוד האירופי ההגבלה אינה יכולה לשרת מטרות כלכליות ועליה להיות מידתית

אחמד טיבי:  על כן, קובע בית הדין כי אין תוקף לצווים שהיו קיימים בבולגריה, למשל, טרם בוטל החוק ב-2010, עם הצטרפותה של בולגריה לאיחוד האירופי

אחמד טיבי:      תארו לעצמכם מקרים של עולים לרגל למשל, חאג', למכה, שבגבול אומרים להם: אתה מעוכב יציאה, אסור לך לצאת בגלל שאתה חייב אגרת טלוויזיה

אחמד טיבי:  על דבר כזה, כן, עיכבו אנשים, עיכבו יציאה של אנשים

אחמד טיבי:  הייתה אגרה כזאת ובוטלה, אבל בינתיים ממשיכים לגבות חובות ישנים

אחמד טיבי:       ההצעה הזאת היא בשורה לחייבים בהוצאה לפועל בתיקים שהחוב בהם פחות מ-50,000 שקל, כפי שציין יושב-ראש הוועדה, וזה המשך המהלך להקל על חייבים בהוצאה לפועל, שהריביות שם הן ריביות גבוהות ומצטברות

אחמד טיבי:  התחלנו אז, בכנסות קודמות, במבצע להפחתת קנסות משטרה בשיעור של 40%, שנהנו ממנו 150,000 חייבים, ערבים ויהודים כאחד; המשכנו בביטול ההגבלה על רישיון הנהיגה, שנהנו ממנו אלפים רבים

אחמד טיבי:  אני קיבלתי כל כך הרבה טלפונים על החוק של ביטול הגבלת רישיון נהיגה, ואני חושב שהצעת החוק ההיא הייתה אחת מהצעות החוק החברתיות החשובות, ואנחנו ממשיכים בהצעה הזאת

אחמד טיבי:  חשוב לציין שהצעת החוק הזאת שלנו על ביטול צו עיכוב יציאה מהארץ על חובות עד 50,000 לא חלה על דיני מזונות

אחמד טיבי:  (חוזר על דבריו בערבית

אחמד טיבי: )     יש גם הצעת חוק נוספת בקנה, על הפחתת ריבית פיגורים

אחמד טיבי:  המטרה היא לא, חס וחלילה, להקל או לעודד השתמטות מתשלום החוב, אלא לעזור לחייבים לפתוח דף חדש בחייהם ולשלם את החוב האמיתי, האמיתי, בתשלומים, ולא לשלם תשלומים שבקושי מספיקים לשלם ריבית פיגורים, ואז נוצר מצב שמשלמים במשך שנים על גבי שנים, וההגבלות ממשיכות, ויש משפחות שלמות שלא יצא להן לצאת לחו"ל במשך שנים רבות

אחמד טיבי:      כשעושים מבצעים לגביית חובות ומפחיתים את הריביות וההוצאות, במיוחד בתיקים הקטנים, יש סיכוי לסגירת התיקים בהוצאה לפועל

אחמד טיבי:  כשיש פקודת מיסים – גבייה, שמאפשרת עיקול חשבונות בנק או צו עיכוב יציאה מהארץ מהיום למחר, זה פוגע בזכויות האזרח הבסיסיות, ואנחנו רוצים לבטל את הפקודה הזאת

אחמד טיבי:      עכשיו, אומרים ובצדק שיש רמאים ונוכלים

אחמד טיבי:  בישיבה להכנה לקריאה הראשונה דנו בדיוק בנקודה הזאת והוצעו הצעות כדי להקשות על הנוכלים – הזכרת את סך הכול החוב לכמה וכמה מרכולים, למשל, או אנשים, ונציגי ההוצאה לפועל הציעו כמה הצעות בנושא

אחמד טיבי:  אנחנו מתכוונים להקל על האזרח שרוצה להחזיר את החוב ולא על אנשים שיש להם חוב חצי מיליון שקל, למשל

אחמד טיבי:  אגב, אלה יכולים להביא שני ערבים לבנק ולצאת, כי הם יכולים

אחמד טיבי:  לא לאלה אנחנו מתכוונים

אחמד טיבי:  החוק לא נוגע באלה שיש להם חובות גדולים מאוד

אחמד טיבי:  תארו לעצמכם, למשל, שחייב נכנס לחדלות פירעון, הוא עומד בתשלומים אבל אין לו זכות תנועה חופשית או יציאה לחו"ל

אחמד טיבי:  אדוני היושב-ראש, מדובר בהצעה חברתית, חשובה

אחמד טיבי:  (אומר דברים בערבית, להלן תרגומם: )     תודה רבה

אחמד טיבי:  זו הצעה בקריאה ראשונה

אחמד טיבי:  כשנעביר אותה פה בקריאה ראשונה, היא תעבור להמשך קריאה שנייה ושלישית, ואני מדמיין לעצמי, כבוד היושב-ראש, שתוך חודשיים, אולי, חודשיים-שלושה, נביא אותה לקריאה שנייה ושלישית

אחמד טיבי:  הרבה פחות, אומר לי היושב-ראש - -     

אוריאל בוסו: לא, הוא רוצה לגמור את זה עד סוף המושב

אחמד טיבי: - - עד סוף המושב

אחמד טיבי:  אני לוקח safe side

אחמד טיבי:  מפה עד סוף המושב זה שבועיים – אפשר לגמור את זה בשבועיים

אוריאל בוסו: לא, למה? חודש

אחמד טיבי: פחות מחודש

אחמד טיבי:  חודש

אחמד טיבי:  חודש זה מספיק זמן, ארבעה שבועות

אוריאל בוסו: חמישה שבועות, שישה שבועות יש

אחמד טיבי: האמת שראיתי איך הוא מנהל את הישיבה בנושא הזה – ביעילות ומהירות

אחמד טיבי:  ולכן אפשר לפני סיום המושב להביא את זה לשנייה ושלישית, תוך חודש

אחמד טיבי:  תודה רבה לך ולו

אוריאל בוסו: בהחלט

אוריאל בוסו:       תודה רבה לחבר הכנסת אחמד טיבי

אוריאל בוסו:  חברת הכנסת יוליה מלינובסקי – אינה נוכחת; חבר הכנסת ניסים ואטורי – אינו נוכח; חברת הכנסת עאידה תומא סלימאן – אינה נוכחת

אוריאל בוסו:  חבר הכנסת חמד - -          

עאידה תומא סלימאן: אני פה

אוריאל בוסו: סליחה

אוריאל בוסו:  בבקשה

עאידה תומא סלימאן: האמת, עד עכשיו טענו שקשה לא לראות אותי, אני גדולה

אוריאל בוסו: שלוש דקות, בבקשה

עאידה תומא סלימאן: תודה רבה, כבוד היושב-ראש

עאידה תומא סלימאן:  אני רוצה לפתוח את דבריי בברכות לחבר הכנסת חברי אחמד טיבי, על היוזמה לחוק הזה

עאידה תומא סלימאן:  האמת, אני חייבת לספר לך שאני עוברת עכשיו קורס ריענון נהיגה, ובקורס היו איזה ארבעה אנשים שפנו אליי וסיפרו לי שהם נהנו מהחוק הקודם שסיפרת עליו - - -      

אחמד טיבי: - - -     

עאידה תומא סלימאן: כן, ברור, ברור

עאידה תומא סלימאן:  החוק הקודם שחוקקתם, אתה וחבר הכנסת אוסאמה סעדי, שכולנו כולנו שולחים לו קודם כול ברכות על מעבר הניתוח ואיחולי החלמה מהירה, כמה שאפשר, כדי לחזור

עאידה תומא סלימאן:  אומנם הוא לא חבר כנסת כיום, אבל הוא בטוח בטוח אחד האנשים הפעילים פוליטית, המובילים הרבה מהמאבקים של האוכלוסייה, ואנחנו רוצים שהוא יחזור לפעילות שלו כמה שיותר מהר

עאידה תומא סלימאן:      אני רק רוצה להזכיר שכמובן החוק הזה הוא ראוי

עאידה תומא סלימאן:  הוא יוזמה טובה, שמיטיבה עם אנשים שנקלעו לאיזשהם קשיים ולא מצליחים להשתחרר כדי לעשות משימות

עאידה תומא סלימאן:  הם לא יצאו לטייל

עאידה תומא סלימאן:  לרוב, הם רוצים לנסוע כדי לבקר או להשתתף אולי באיזשהו סיום לימודים של הילדים שלהם או דברים כאלה

עאידה תומא סלימאן:      אבל אני רוצה גם לנצל את ההזדמנות מעל הדוכן ולהזכיר שמהבוקר, לצערנו הרב, פשטו הרבה כוחות על אדמות חקלאיות בגולן הסורי הכבוש – וככה הוא, אדמת הגולן הסורי הכבוש – כדי להציב שם טורבינות רוח

עאידה תומא סלימאן:  האנשים בעלי הקרקעות התנגדו, ולצערנו הרב הכול הידרדר מהר מאוד

עאידה תומא סלימאן:  אבל מה שמאוד מחמם את הלב – היציאה של בני העדה הערבית הדרוזית בצפון ובמרכז הארץ לכבישים מייד כדי למחות

עאידה תומא סלימאן:  מה שצריך להבין הוא שהיציאה הזאת כדי למחות נגד מה שקורה בגולן הכבוש, חלק ממנה הוא תוצר של הרבה כעסים, והרגשת ניצול, גם על הפקעת קרקעות אצל העדה הערבית הדרוזית וגם על מחסור אדיר בתכנון ובנייה, שכל הכפרים, גם הדרוזיים אבל גם הכפרים הערביים באופן כללי, סובלים מהם, וזה גורם להצטברות של כעסים

עאידה תומא סלימאן:  אני מאוד מקווה שמי שמקבל את ההחלטות במדינה יבין שהגיע הזמן לטפל בבעיות האמיתיות, ולא לנסות לכפות ישות כובשת באדמה שלא שייכת למדינה כמו אדמת הגולן הסורי

אוריאל בוסו: תודה רבה

אוריאל בוסו:  באמת, זה לא הזמן, חשבתי שאולי תפתחו באיזה גינוי לפיגוע בלי להגיד "כובשים" ביום כזה קשה

עאידה תומא סלימאן: יש לנו עוד הזדמנות לדבר על זה

אוריאל בוסו: חבר הכנסת חמד עמאר – אינו נוכח; חבר הכנסת יוסף עטאונה – אינו נוכח; חבר הכנסת מיקי לוי – אינו נוכח; חבר הכנסת ואליד אל הואשלה – אינו נוכח

אוריאל בוסו:      אם כך, חברי הכנסת – חבר הכנסת טיבי, אתה רוצה לסכם, או הצבעה?     

אחמד טיבי: - - -     

אוריאל בוסו: אם כן, רבותיי חברי הכנסת, נעבור להצבעה על הצעת חוק ההוצאה לפועל (תיקון מס' 74) (הגבלת אפשרות לצוות על עיכוב יציאה מהארץ בשל חוב כספי נמוך), התשפ"ג–2023, של חבר הכנסת אחמד טיבי

אוריאל בוסו:  ההצבעה תהיה הצבעה אלקטרונית

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 8 

אוריאל בוסו: נמנעים – אין  

אוריאל בוסו: שמונה בעד, אין מתנגדים, אין נמנעים

אוריאל בוסו:  אני קובע שהצעת חוק ההוצאה לפועל (תיקון מס' 74) (הגבלת אפשרות לצוות על עיכוב יציאה מהארץ בשל חוב כספי נמוך), התשפ"ג–2023, התקבלה בקריאה הראשונה ותעבור לוועדת העבודה והרווחה להכנתה לקריאה השנייה והשלישית

קריאה: - - -     

אוריאל בוסו: בהחלט נושא מאוד חשוב וחברתי, אבל כנראה שיש מי שחשוב לו פחות

אוריאל בוסו:      חברי הכנסת, נעבור לנושא הבא שעל סדר-היום: הצעת חוק חוזה הביטוח - - -     

קריאות: לא, לא - - -     

- - - של אייכלר

 עוד הצבעה

אחמד טיבי: אני מבקש לא לקפח אף יהודי שהוצמד - - -     

ישראל אייכלר: רגע

ישראל אייכלר:  זה לא שתי הצבעות?      

אוריאל בוסו: לא

אחמד טיבי: אגב, זה מאוחד - - -     

אה, זה מוזג

אוריאל בוסו: ברגע שמיזגתם בוועדה, זה מגיע הצעה אחת

אחמד טיבי: לא כל הח"כים מכירים את תקנון הכנסת

אחמד טיבי:  צריך להסביר להם

עאידה תומא סלימאן: אייכלר - - -      

אוריאל בוסו: אז אני אומר שההצעה של חברי הכנסת אחמד טיבי וישראל אייכלר תעבור להכנתה לקריאה  השנייה והשלישית בוועדת העבודה והרווחה

אוריאל בוסו: [רשומות (הצעות חוק, חוב' כ/962)

אוריאל בוסו: ] 

אוריאל בוסו: נעבור לנושא הבא בסדר-היום: הצעת חוק חוזה הביטוח (תיקון מס' 13) (שינוי מוטב בלתי חוזר בביטוח חיים אגב הלוואות לדיור), התשפ"ג–2023, בקריאה הראשונה

אוריאל בוסו:  אני מזמין את חבר הכנסת יעקב אשר, יושב-ראש ועדת הפנים והגנת הסביבה, להציג את הצעת החוק

אוריאל בוסו:  בבקשה, אדוני

אוריאל בוסו:  מציע ההצעה ויושב-ראש ועדת הפנים

מכובדי היושב בראש, חבריי חברי הכנסת, אני שמח להעביר היום עוד הצעת חוק, הפעם בקריאה ראשונה, בנושא חשוב מאוד, שקשור ליוקר המחיה באופן חזק מאוד

 למרות שאדוני יושב-ראש ועדת הכלכלה – יושב-ראש ועדת הכלכלה, ידידי, ביטן – בדרך כלל, כשמדברים על יוקר המחיה, מתמקדים בעליות מוצרי הצריכה, מזון, דברים כאלה, אבל האמת היא שיוקר המחיה לא מתחיל בסופר, הוא מתחיל בבית

 ובבית תרתי משמע

      הסעיף הכי מכביד ביוקר המחיה הוא סעיף המשכנתה – אני קורא לזה הגנב השקט – בטח בתקופה האחרונה, של עליות ריבית

 אנשים בשקט בשקט, מחודש לחודש, משלמים יותר משכנתה

 משלמים יותר עקב עליות הריבית

 המלחמה בגנב השקט הזה צריכה להיות רב-זרועית, ובראש ובראשונה בהגדלת נכסי הדיור כדי להביא לירידת מחירי הדיור

 זה לא מספיק, זה גם לוקח זמן, אבל במקביל, צריך לעשות הכול כדי לגרום להוזלת המשכנתה עצמה

      אחד הכלים שאני רואה בהם כלי שאפשר לעשות את זה הוא על ידי עידוד המחזור ככל שניתן

 המחזור, ככל שניתן לו יותר אפשרויות גמישות, אפשר להתמודד יותר בקלות

 זה לא חוסך לך הרבה מאוד כסף, אבל אתה יכול או לשנות את התמהיל או לשנות את הזמן או לעשות שופינג בין הבנקים ולהצליח גם להוריד חלק מהמפרט של המשכנתה

 אבל המחזור, יש לו מחסום – אתה צריך לבוא וללכת ולחזור ולהביא עוד טפסים ועוד חתימות ועוד דברים

 ולכן, בהצעת חוק קודמת שלי הצלחנו להגיע להבנות עם בנק ישראל

 זה נמצא כרגע כבר בהערות לציבור, ואני מקווה שבזמן הקרוב יצאו התקנות החדשות שמאפשרות מחזור בקליק

 אתה יכול להודיע לאיזה בנק אתה רוצה להעביר את זה

 אתה לא צריך לבוא, אתה לא צריך ללכת, אתה לא צריך להחתים, אתה לא צריך לעשות את העבודה – העבודה תיעשה בין הבנקים עצמם

 ואני מודה לבנק ישראל, למרות שבהתחלה הם לא כל כך רצו לעשות את זה, אבל הם הבינו והתחברו לעניין, ובאמת הדבר הזה הולך לקרות ובגדול

      במסגרת הרפורמה הזאת של ניוד בקליק, אני מבקש היום את תמיכתכם לשלב ב', שמשלים את אותה רפורמה

 אחד הדברים, החסמים במחזור משכנתה, זה אם אתה עובר לבנק אחר ולמשכנתה אחרת

 ביטוח החיים הוא למוטב אחד – לבנק הקודם, הראשון – ועכשיו אתה צריך לעשות ביטוח חיים חדש, לבוא עוד פעם

 מעבר לטרחה ולכל הדברים הללו, ימצאו לך שבינתיים אתה קצת סובל מטיפה לחץ דם, אז צריך להקפיץ לך את זה, למרות שאם אתה נשאר בבנק שלך עם אותה משכנתה, זה אותו ביטוח חיים שעשית לפני הרבה זמן

      הצעת החוק הזאת בעצם מדברת על השלב הזה – צריך חוק בעניין הזה, זה לא מספיק בתקנות – של העברת המוטב הראשון

 אני אומר קצת מדברי ההסבר

 אם אדם מבקש למחזר את ההלוואה, כלומר לשנות את תנאיה ולהעבירה לבנק אחר, הוא יידרש על ידי הבנק המלווה החדש להציג פוליסת חיים שבה הבנק החדש הוא המוטב

 היום, על פי החוק, רק הבנק הראשון הוא המוטב

 כדי לעמוד בדרישה זו, הוא צריך להחליף את המוטב באותו חוזה ביטוח חיים ולהעבירו על שם הבנק החדש, בהסכמתו, ומבלי להזדקק לכריתת חוזה חדש או לרכוש ביטוח חיים חדש

      שתי האפשרויות האלה מציבות חסמים, ולכן הן מחייבות הליך ביורוקרטי ואת כל הדברים הללו, כמו שאמרנו

 לכן, כדי להקל על התהליך, מוצע לקבוע כי לווה שנוטל הלוואה מבנק חדש ופורע את חובו לבנק הראשון, יוכל לקבוע את הבנק החדש כמוטב בביטוח החיים שכבר נכרת בעבר, על אותה פוליסה, מבלי לקבל לשם כך את הסכמת הבנק הראשון וכו' וכו'

      בתוך החקיקה עצמה התייחסנו כמובן לכמה נקודות שנצטרך להתייחס אליהן גם במהלך הקריאה השנייה והשלישית כדי לטייב את העניין עצמו, אבל אין ספק שההצעה הזאת היא באמת חשובה מאוד, צרכנית מאוד, נוגעת ביוקר המחיה של היום-יום

 אני מבקש שתתמכו בחוק הזה פה אחד

 יוקר המחיה, אדוני היושב-ראש, לא מבדיל בין קואליציה לאופוזיציה, בין מי שתומך ברפורמה ובין מי שמתנגד לה

 הוא עיוור לצבעים ופוגע קשות בכולם, ולכן המלחמה צריכה להיות בשילוב זרועות

 אבקש את תמיכתכם בעניין, תודה רבה

אוריאל בוסו: תודה רבה לחבר הכנסת יעקב אשר, מציע ההצעה, יושב-ראש ועדת הפנים והגנת הסביבה

אוריאל בוסו:  כמו שאמרת, דברים כל כך חשובים ליוקר המחיה

אוריאל בוסו:  הם לא יתפסו את הכותרות, כי יש דברים אחרים, לצערנו, ולא רק בהקשר של הפיגוע

אוריאל בוסו:       רשימת הדוברים: חברת הכנסת יוליה מלינובסקי – אינה נוכחת; חבר הכנסת ניסים ואטורי – אינו נוכח

אוריאל בוסו:  חברת הכנסת עאידה תומא סלימאן, בבקשה, שלוש דקות

עאידה תומא סלימאן: כבוד היושב-ראש, חברי כנסת נכבדים, אני ישבתי בלשכה שלי ושמעתי מעל הדוכן הזה שמדברים על לחיות בג'ונגל של המזרח התיכון ועל האויבים מתוכנו

עאידה תומא סלימאן:  נתבקשתי לפני שעזבתי את הדוכן, לפני כמה דקות, שוב, כמו תמיד: תגנו, תגנו

עאידה תומא סלימאן:  אז אני רוצה להגיד פעם אחת ולתמיד: אנחנו לא מנסים להכתיב לאף אחד מה הוא יגיד

עאידה תומא סלימאן:  אבל כאשר יגיד דברים, שיהיה כן עם עצמו

עאידה תומא סלימאן:  כאשר מדברים על הג'ונגל במזרח התיכון, כנראה לא מסתכלים בראי ושואלים: התנהלות של להרוג עיתונאית בעת מילוי תפקידה, עם אפודה שכתוב עליה "עיתונאית", "press", ואחר כך להרוג אותה שוב כאשר תוקפים את ההלוויה שלה ומנסים להפיל אותה על האדמה – זאת התנהגות של מה? זאת התנהגות תרבותית? אנשים שנותנים הוראות כאלה יכולים להטיף לנו מה זה ג'ונגל?      אז הינה, אני אומרת לכם, אף אחד לא ביקש אתמול לגנות, גם כשנהרגו חמישה אנשים, ביניהם ילד, בג'נין

עאידה תומא סלימאן:  שאף אחד לא יבוא בדרישות אלינו, שהעמדה שלנו הייתה מאז ומתמיד מאוד ברורה

עאידה תומא סלימאן:  העמדה שלנו היא שכאשר כל עם יקבל את הזכות שלו לחיות בחירות ולא תחת כיבוש, כולנו נחיה בשלום

עאידה תומא סלימאן:  ולצערנו הרב, כל טיפת דם שנשפכת, חבל עליה, כי היא של בני אדם, אבל משני הצדדים

עאידה תומא סלימאן:  מי שנושא באחריות הם אלה המתעקשים, כן, בכוח, להמשיך את הכיבוש, ותחת כותרות למיניהן להמשיך את ההתנחלויות

עאידה תומא סלימאן:       לכו תקראו מה אמר ז'בוטינסקי בקיר הברזל, כשאמר: אין עם שלא יתנגד לכיבוש

עאידה תומא סלימאן:  תזכרו את זה טוב מאוד

עאידה תומא סלימאן:  אנחנו שוחרי שלום

עאידה תומא סלימאן:  אנחנו שוחרים שלא ימותו

ינון אזולאי: עאידה, זה לא קשור

ינון אזולאי:  אנשים - - - של אדם באשר הוא אדם

עאידה תומא סלימאן: לא יהודים ולא פלסטינים ולא ערבים

ינון אזולאי: יהודים שנמצאים - - - זה לא מקובל להגיד דבר כזה

ינון אזולאי:  זה לא מקובל להגיד דבר כזה

עאידה תומא סלימאן: ינון, תקשיב טוב

עאידה תומא סלימאן:  אני רוצה שכולם יחיו בשלום

ינון אזולאי: אבל שאנשים חפים מפשע - - - על מה? על זה שהם גרים שם? נו, באמת

עאידה תומא סלימאן: אבל מי שאחראי זה מדיניות הכיבוש שממשיכה לדכא עם אחר, וגם יהודים ישראלים וגם פלסטינים משלמים את המחיר, אומנם לא באותה מידה

ינון אזולאי: מה זה קשור לאותם אלה שבאים לאכול את האוכל שלהם

ינון אזולאי:  מה זה קשור? לרצוח אותם?     

אוריאל בוסו: תודה רבה

עאידה תומא סלימאן: וחבל, חבל שבני אדם משלמים מחיר כל כך גבוה למדיניות משוגעת של כיבוש

אוריאל בוסו: קשה לנצור את הלשון לאחר כאלו דברים, גם בכובעי כיושב-ראש

אוריאל בוסו:  אבל רק פשוט, גם אם תגני כל הריגה של חפים מפשע – זה הכול

אוריאל בוסו:  הדם שותת

אוריאל בוסו:  זה קשה

עאידה תומא סלימאן: אני אגיד את הדברים כפי שאני יודעת להגיד אותם

עאידה תומא סלימאן:  אתה לא תכתיב לי

עאידה תומא סלימאן:  זה שאתה יושב בכיסא הזה – לא תכתיב לי

אוריאל בוסו: אז אמרתי, אני נוצר את לשוני

עאידה תומא סלימאן: אמרתי, חבל על כל טיפת דם

עאידה תומא סלימאן:  אבל משני הצדדים

אוריאל בוסו: תודה רבה

אחמד טיבי: אני מציע גם להקשיב לה

אחמד טיבי:  תקשיבו למילים

עאידה תומא סלימאן: אל תטיף לי מוסר

אוריאל בוסו: אני הקשבתי

אוריאל בוסו:  שמעתי את הכול, לא הערתי באמצע שום קריאת ביניים

אוריאל בוסו:  תודה רבה

אוריאל בוסו:       חבר הכנסת חמד עמאר – אינו נוכח; חבר הכנסת יוסף עטאונה – אינו נוכח; חבר הכנסת מיקי לוי – אינו נוכח; חבר הכנסת ואליד אלהואשלה – אינו נוכח

אוריאל בוסו:  חבר הכנסת אחמד טיבי, אתה רשום פה לעלות לדבר? שלוש דקות לרשותך

אחמד טיבי: כבוד היושב-ראש, אני בדרך כלל אמרתי, ואני אומר, אני מצטרף למשל לדברים של אייכלר, שעמד פה ואמר: שלום

אחמד טיבי:  נכון? אמרת פה שלום, לדרוש שלום, לפעול למען שלום

אחמד טיבי:  שלום הוא מתכון להפחתת אלימות למינימום בדרך כלל

אחמד טיבי:  לא לאפס – למינימום

אחמד טיבי:  אי-אפשר לקדש חיים רק מצד אחד

אחמד טיבי:  חברתי עאידה תומא אמרה נגד שפיכות דמים או טיפת דם של אף צד

אחמד טיבי:  אמרה: יהודים וערבים ופלסטינים

אחמד טיבי:  אבל יש אנשים שלא מקשיבים

אחמד טיבי:  יש להם דעה קדומה, סטריאוטיפית

אחמד טיבי:       אבל אני רוצה לחזור על דברים שאמרנו בעבר, ונאמרו גם

אחמד טיבי:  אני לא יכול לשכוח את הירי בראשה של שירין אבו עאקלה, ואחר כך את פיזור ההפגנה בכוח – כאילו לרצוח אותה בשנית, אפרופו, מי שמדבר על ג'ונגל

אחמד טיבי:  ואני עומד כאן, ידינו נקיות

אחמד טיבי:  אנחנו מתנגדים לפגיעה בילדים, באזרחים באשר הם, והחובה מוטלת על הכובש ולא על הנכבש

אחמד טיבי:  תודה

אוריאל בוסו: תודה רבה

אוריאל בוסו:  חבר הכנסת ישראל אייכלר, האם מעוניין לעלות? בבקשה

ישראל אייכלר: אדוני היושב-ראש, חברי הכנסת – קודם כול, אדוני היושב-ראש, אני רוצה לומר לך שכשם שזכותו של כל חבר כנסת להגיד מה שהוא חושב, גם לך, בשבתך כיושב-ראש, זכותך להגיד מה שאתה חושב

ישראל אייכלר:  יש אנשים שחושבים שבגלל שאתה יושב-ראש אתה צריך לשתוק

ישראל אייכלר:  זכותך לומר מה שאתה חושב, כשם שזכותם של הדוברים לומר מה שהם חושבים

ישראל אייכלר:      לגבי עצם המצב שנוצר פה, אנחנו דיברנו על 100 שנות מלחמה, ודיברנו, כמו שאומר רש"י: אם אין שלום, אין כלום, וצריך שלום

ישראל אייכלר:  אבל אנחנו צריכים לדעת שהמציאות של 100 השנים האחרונות – המציאות הקיימת היא שרוב האנשים, גם בקרב הערבים וגם בקרב היהודים, מונעים מתוך פחד ותחושה שמי יודע, שרוצים להרוג אותו

ישראל אייכלר:  לצערי הגדול, חלק גדול מהעם הפלסטיני אומר מפורשות שהוא רוצה להרוג אותנו; אני לא מכיר אף יהודי שאומר שהוא רוצה להרוג פלסטינים

ישראל אייכלר:  אולי יש מיעוט קיצוני כזה

ישראל אייכלר:  רוב העם היהודי לא - - -     

אחמד טיבי: אני יכול להגיד לך שיש ח"כ יהודי שאומר שיש עם פלסטיני בצד הזה

אחמד טיבי:  זה יותר מאשר לרצוח פלסטינים

ישראל אייכלר: רק שנייה אחת

ישראל אייכלר:  אני רוצה להשליך את העניין הזה גם במלחמה הפנימית שהולכת ומתפתחת במדינת ישראל, בין אנשים שפוחדים מהחרדים לבין אנשים שפוחדים מאלה שמכריזים על מלחמת אזרחים

ישראל אייכלר:  ההסתה גורמת לשתי הקבוצות האלה, לשני העמים האלה, לחשוש האחד מהשני, לפחד האחד מהשני, וזה המתכון למלחמות

ישראל אייכלר:  התנאי הראשוני לשלום שהאומה האמריקאית, למשל, כבר לפני 200 שנה או 140 שנה הכירה, אחרי מלחמת האזרחים שם, זה שכשאף אחד לא חושב שהשני רוצה להרוג אותו, ואסור להסית נגד אוכלוסייה מסוימת, אז כולם יושבים רגוע

ישראל אייכלר:  אומנם בשנים האחרונות יש ירידה גדולה מאוד במה שנקרא הקולקטיביות האמריקאית, בעם האמריקאי – גם שם נוצרו שני עמים, גם שם נוצרו הרבה עמים; גם שם, בארצות הברית, אנחנו שומעים קולות של מלחמת אזרחים, ויש אנשים שאפילו יוצאים ויורים, רחמנא ליצלן, באנשים חפים מפשע

ישראל אייכלר:  לכן, העולם מידרדר שם

ישראל אייכלר:  אבל ודאי ובוודאי שבמדינת היהודים – אני מדבר על אוכלוסייה היהודית פנימה – אנחנו ידענו לפני 40 ו-50 שנה – היו ויכוחים, היו מחלוקות, ימין, שמאל, דתיים, חילוניים – תמיד היו, אבל אף אחד לא העז לחשוב על מלחמת אזרחים, כי אף אחד גם לא פחד שהשני רוצה להרוג אותו

ישראל אייכלר:       ומה שראינו, אדוני היושב-ראש, הסרטון שהתפרסם על חרדי שהותקף באוטובוס, וכולם אומרים: הוא כן שירת, הוא לא שירת, ובגלל שהוא שירת לא מגיע לו, ואם הוא לא שירת, כן מגיע לו – אלה הדברים שמדאיגים אותי

ישראל אייכלר:  בעיקר מדאיג אותי זה האנשים ששתקו

ישראל אייכלר:  אלה שישבו ושמעו

ישראל אייכלר:  ואת זה אנחנו רואים בכל הארץ – שאנשים מוסתים פוחדים מהחרדים וצועקים ומתנפלים עליהם, והשאר שותקים

ישראל אייכלר:  מההיסטוריה אני יודע שהשותקים הם גורמים לכל מה שקורה

ישראל אייכלר:  הרע רק רוצה שהטוב ישתוק, ואז הוא שולט

ישראל אייכלר:  לכן, אני בא גם בזמן ובדקות הקשות עכשיו, אחרי הפיגוע שהיה בעלי, וגם לאור אווירת המלחמה – אתמול בערב שמעתי פה חברי כנסת שמדברים על מלחמה ועל "נשתק את המדינה" ועל דברים כאלה, מתוך מין תחושה שמישהו רוצה לחטוף להם את הדמוקרטיה

ישראל אייכלר:  התשובה לכל הדברים הלאה היא "ונתתי שלום בארץ" – להפסיק את ההסתה

ישראל אייכלר:  כל זמן שיש מסיתים, יש מוסתים, וכשיש מוסתים, יש אלימים

ישראל אייכלר:  וכשיש אלימים, יש אלימות

ישראל אייכלר:  וכשיש אלימות, יש קורבנות, רחמנא ליצלן

ישראל אייכלר:       אני שמעתי – לא ראיתי את זה – זה נכון שנשיא בית המשפט העליון אמר שאם יתחילו את הרפורמה המשפטית תהיה מלחמה? כך הוא אמר? אני לא שמעתי אותו, ולכן אני לא יכול לצטט את זה, אבל פה שמעתי שאומרים: נשתק את המדינה

ישראל אייכלר:  תפסיקו להכריז על מלחמות

ישראל אייכלר:  מלחמות זה לא טיול

ישראל אייכלר:  אני אומר את זה לכולם

ישראל אייכלר:  אנחנו צריכים לדעת שקודם כול צריך להפסיק את ההסתה

ישראל אייכלר:  אם נפסיק את ההסתה, בעיקר בתקשורת וברשתות ובכל המקומות של קבוצות נגד קבוצות, יהיה שלום

ישראל אייכלר:  אני מדבר בין יהודים, קודם כול, ואחרי זה, אינשאללה, יהיה שלום גם עם הערבים

ישראל אייכלר:  אבל בינתיים, שם אני רואה שהם לוקחים אחריות בשמחה ובששון על זה שנהרגו יהודים, רחמנא ליצלן

ישראל אייכלר:  לא ראיתי יהודים ששמחים וצוהלים על זה שנהרגו ערבים

ישראל אייכלר:       לכן אני אומר, המתכונת היא "ונתתי שלום בארץ"

ישראל אייכלר:  הדרך לשם היא להפסיק את ההסתה בתקשורת; להפסיק את ההסתה נגד החרדים, להפסיק את ההסתה נגד יהודים

ישראל אייכלר:  כי אם יש הסתה, יש פחד

ישראל אייכלר:  ואם יש פחד, יש מלחמה

ישראל אייכלר:  ואם יש מלחמה, יש אלימות

ישראל אייכלר:  ואם יש אלימות, רחמנא ליצלן, יש קורבנות

ישראל אייכלר:  לכן, נהפוך את הקערה: לא תהיה הסתה, תהיה סולידריות

ישראל אייכלר:  וכשיש סולידריות, יש ידידות

ישראל אייכלר:  וכשיש ידידות, בונים ביחד

ישראל אייכלר:  "ונתתי שלום בארץ ושכבתם ואין מחריד"

ישראל אייכלר:  תודה רבה

אוריאל בוסו: תודה רבה לחבר הכנסת ישראל אייכלר

אוריאל בוסו:  האם חבר הכנסת יעקב אשר עולה לסכם? השר עולה לסכם או שאפשר לעבור להצבעה?     

קריאה: - - -     

אוריאל בוסו: לא, זה לא על זה

אוריאל בוסו:  השר אופיר, לא על זה

אוריאל בוסו:  רבותיי חברי הכנסת, נעבור להצבעה

אוריאל בוסו:  הזמנו אותך לסכם, וכנראה שאין צורך

אוריאל בוסו:       חברי הכנסת, אנחנו עוברים להצבעה על הצעת חוק חוזה הביטוח (תיקון מס' 13) (שינוי מוטב בלתי חוזר בביטוח חיים אגב הלוואה לדיור), התשפ"ג–2023, של חבר הכנסת יעקב אשר

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 7 

אוריאל בוסו: נמנעים – אין  

אוריאל בוסו: אם כן, רבותיי חברי הכנסת, שבעה בעד, אין מתנגדים

אוריאל בוסו:  אני קובע כי הצעת חוק חוזה הביטוח (תיקון מס' 13) (שינוי מוטב בלתי חוזר בביטוח חיים אגב הלוואה לדיור), התשפ"ג–2023, התקבלה בקריאה הראשונה, ותעבור לוועדת חוקה, חוק ומשפט להכנתה לקריאה השנייה והשלישית

אוריאל בוסו: חברי הכנסת, נעבור לנושא הבא בסדר-היום: הצעת חוק תאגידי מים וביוב (תיקון מס' 15), התשפ"ג–2023, (קריאה שנייה וקריאה שלישית)

אוריאל בוסו:  אני רוצה להזמין את יושב-ראש ועדת הכלכלה, חבר הכנסת דוד ביטן להציג את הצעת החוק

אוריאל בוסו:       בינתיים, הודעה לסגנית מזכירת הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת מסקנות ועדת העבודה והרווחה בעקבות דיון מהיר בהצעתם של חברי הכנסת יונתן מישרקי, רון כץ, אחמד טיבי, צגה מלקו, צביקה פוגל, משה רוט וואליד אלהואשלה בנושא: המחסור החמור בקלינאיות תקשורת: אלפי ילדים נותרים ללא טיפול ראוי

ראדה חסייסי:  תודה

ראדה חסייסי: [מס' כ/954; דברי הכנסת, חוב' כ', ישיבה 61; נספחות

ראדה חסייסי: ] 

אוריאל בוסו: לאחר הצגת החוק יעלה השר בממשלה, השר סופר, לתת הצהרה בשם הממשלה בנושא הזה, וזהו

ועדת הכלכלה): אדוני היושב-ראש, כנסת נכבדה, אני מתכבד להציג בפניכם את הצעת חוק תאגידי מים וביוב (תיקון מס' 15), התשפ"ג–2023, לקריאה השנייה ולקריאה השלישית

ועדת הכלכלה):      הצעת החוק, שאותה יזמתי יחד עם שורה של חברי כנסת ממגוון סיעות הבית, כוללת כמה תיקונים לחוק תאגידי מים וביוב, התשס"א–2001, שעיקרם דחיית המועדים המחייבים הקבועים היום בחוק לעניין הקמת תאגידים אזוריים וכן קביעת הסדר חדש לעניין מינוי נושאי משרה בתאגידי המים והביוב

ועדת הכלכלה):  אציין כי לפני שיזמתי את הצעת החוק קיימנו בוועדה כמה דיונים כלליים לשמיעת הגורמים הרלוונטיים ולליבון הסוגיות השונות, כדי לגבש הצעת חוק שתיתן מענה אפקטיבי לבעיות שקיימות היום בניהול משק המים והביוב העירוני

ועדת הכלכלה):      ביחס לדחיית המועדים לעניין הקמת תאגידי מים אזוריים: חוק תאגידי מים וביוב מחייב את כל העיריות והמועצות המקומיות, החל משנת 2007, להעביר את האחריות להפעלת שירותי מים וביוב בתחומיהן לידי תאגיד נפרד

ועדת הכלכלה):  בשנת 2013 אושר בכנסת תיקון מקיף לחוק, שקבע מתווה לצמצום מספר תאגידי המים והביוב ולהקמת תאגידים אזוריים שיספקו מים וביוב למספר רשויות מקומיות, תוך קביעת מועדים מחייבים להקמת תאגידי מים וביוב ברשויות מקומיות שטרם עשו כן, ובהמשך – להקמת תאגידים אזוריים

ועדת הכלכלה):  מועדים אלה נדחו פעם אחר פעם בשל קשיים שונים שהתעוררו בהיערכות ליישום התיקון, וכתוצאה מכך המתווה לצמצום מספר תאגידי המים והביוב לא נכנס לתוקף

ועדת הכלכלה):       הדחייה האחרונה במועדים המחייבים, כך שיחולו בשנים 2019 ו-2020, אושרה בוועדה משותפת לוועדות הפנים והכלכלה, שעמדתי בראשה בכנסת העשרים

ועדת הכלכלה):  הוועדה המשותפת אישרה בשנת 2018 את תיקון מס' 12 לחוק, שכלל כמה תיקונים שנועדו להקל את יישום המתווה לצמצום מספר תאגידי המים

ועדת הכלכלה):  עם זאת, גם המתווה בנוסחו המתוקן נתקל בקשיים ואינו מיושם עד היום, ובמקביל מתנהל משא ומתן בנושא בין הממשלה לנציגי השלטון המקומי

ועדת הכלכלה):       כדי לאפשר לצדדים להגיע להסכמות לטובת משק המים והביוב העירוני, ובהתחשב בכך שמועד הבחירות המוניציפליות הולך ומתקרב, החלטנו לדחות את המועד המחייב להקמת תאגידים אזוריים כך שיחול ב-1 בינואר 2025

ועדת הכלכלה):  כמו כן, החלטנו לדחות גם את המועד המחייב להקמת תאגיד לגבי רשויות שטרם עשו זאת, כך שרשות המים לא תוכל להורות להן להקים תאגיד אזורי או להצטרף לתאגיד אזורי לפני 1 במאי 2024

ועדת הכלכלה):  עם זאת, החלטנו לקבוע כי רשות המים לא תיתן הוראה כאמור אם שוכנעה כי רשות מקומית אינה יכולה להצטרף לתאגיד אזורי בשל נסיבות שאינן בשליטתה, כמו למשל מצב שבו תאגיד אזורי מסוים מסרב לקלוט אותה

ועדת הכלכלה):  אני מדגיש כי אין בתיקון המוצע כדי לגרוע מחובת התיאגוד הקבועה בחוק, וכי לא ייתכן מצב שבו חלק מהרשויות מקיימות את החוק בעניין זה וחלק לא

ועדת הכלכלה):  כהסדר משלים, מוצע להעלות את סכום העיצום הכספי שרשות המים מוסמכת להטיל בשל הפרת הוראותיה לעניין חובת התיאגוד, וזאת באופן מדורג בהתאם לאשכול החברתי-כלכלי שאליו משויכת הרשות המקומית: לגבי רשויות מקומיות המשויכות לאשכולות 1 עד 5, סכום העיצום יהיה 800,000 ש"ח, ואילו לגבי רשויות מקומיות המשויכות לאשכול 6 ומעלה, סכום העיצום יהיה מיליון ש"ח

ועדת הכלכלה):      תיקון נוסף שנכלל בהצעת החוק נוגע להגבלה על מספר התאגידים האזוריים שיוקמו: לפי החוק היום, מספר התאגידים האזוריים נקבע בהחלטת מועצת רשות המים, המשייכת את הרשויות המקומיות לקבוצות על בסיס גיאוגרפי, כך שלכל קבוצה יהיה תאגיד אזורי, ובלבד שמספר התאגידים האזוריים לא יעלה על 30

ועדת הכלכלה):  מאחר שמגבלה זו מקשה על יישום החוק, החלטנו לבטל אותה, כך שמספר התאגידים האזוריים ייקבע בהחלטה של מועצת רשות המים, ללא מגבלה מספרית

ועדת הכלכלה):       אחד הנושאים העיקריים שעלו בדיוני הוועדה נוגע להתמשכות ההליכים למינוי מנכ"לים ודירקטורים בתאגידי המים: כיום, בדיקת המועמדים נעשית בוועדה לבדיקת מינויים המייעצת לרשות החברות הממשלתיות, וזאת לאחר קבלת חוות דעת מרשות המים

ועדת הכלכלה):  בדיוני הוועדה שמענו כי ההליכים הארוכים הביאו למקרים שבהם מועמדים מסוימים הסירו מועמדות, ובפועל ראשי הרשויות המקומיות לא הצליחו לקדם מינויים

ועדת הכלכלה):  לפיכך, מוצע להעביר את הסמכות לבדיקת מינויים לידי רשות המים, שהיא הרגולטור של משק המים והביוב ובמסגרתה פועלת כבר היום ועדה למינוי דירקטורים חיצוניים בראשות שופט בדימוס של בית משפט מחוזי

ועדת הכלכלה):  ועדה זו תוסמך לבדוק את כשירותם של מועמדים לכהונת דירקטור ומנכ"ל בתאגיד המים, בכפוף ללוחות זמנים מוגדרים שקצבנו בחוק

ועדת הכלכלה):       בנוסף, קבענו הוראת שעה שתחול עד 31 במרץ 2025, ולפיה אם הוועדה האמורה לא קיבלה החלטה בעניינו של מועמד לכהונת דירקטור בתוך התקופות הקצובות בחוק, מועצת הרשות המקומית תוכל למנות את המועמד לדירקטור עד לקבלת החלטת הוועדה בעניינו, בכפוף להעברת כל המסמכים הרלוונטיים ולאישור היועץ המשפטי של התאגיד לגבי התקיימות תנאי הכשירות

ועדת הכלכלה):  הוראה זו תיקבע כהוראת שעה כדי לבחון את תפקודה של הוועדה החדשה ברשות המים, ובפרט לגבי עמידה בלוחות הזמנים שנקצבו בחוק

ועדת הכלכלה):  כמו כן מוצע לקבוע כי ראש רשות מקומית או חבר מועצת רשות מקומית המבקשים להתמנות כדירקטורים בתאגיד מים וביוב, לא יידרשו לעמוד בתנאי הכשירות לעניין ניסיון והשכלה, אלא אם כן מדובר על חבר מועצה המועמד לכהן כיושב-ראש דירקטוריון, מכיוון שהם נבחרו על ידי הציבור ואין שום צורך שישימו להם כל מיני תנאים שקשורים לכשירות

ועדת הכלכלה):      נושא נוסף הנכלל בהצעת החוק נוגע לחלוקת דיבידנדים של תאגידי המים: החוק בנוסחו היום קובע כי חלוקת דיבידנדים טעונה אישור של הממונה ברשות המים, וכי הממונה לא יאשר זאת אם התאגיד לא ביצע את השלבים להקמת תאגיד אזורי

ועדת הכלכלה):  מאחר שכל מתווה התיאגוד האזורי ייבחן מחדש, וכדי שכספי הדיבידנדים שהצטברו יוכלו לשמש את הרשויות המקומיות לטובת תושביהן, מוצע לבטל את הזיקה בין אישור חלוקת דיבידנדים ובין ביצוע שלבי ההקמה

ועדת הכלכלה):       כמו כן, מוצע לחדש את הוראות השעה שהיו בתוקף לעניין פטור ממס דיבידנדים כך שיחול עד סוף שנת 2023, וכן לעניין פטור ממס חברות לגבי הכנסות של תאגידי המים עד סוף שנת 2022

ועדת הכלכלה):       חברי הכנסת, אני מקווה כי הצעת החוק המונחת בפניכם תקדם התייעלות בניהול משק המים והביוב העירוני ותביא לשיפור בתפקודם של תאגידי המים והביוב, לטובת כלל הצרכנים

ועדת הכלכלה):  לפיכך, אני קורא לכם להצביע בעד הצעת החוק בקריאה השנייה ובקריאה השלישית

ועדת הכלכלה):  תודה רבה

אוריאל בוסו: תודה רבה

אוריאל בוסו:  השר אופיר סופר, בשם הממשלה

אוריאל בוסו:  הצעת חוק זו היא הצעת חוק תקציבית כהגדרתה בסעיף 3(ג) לחוק-יסוד: משק המדינה

אוריאל בוסו:  יישר כוח, חבר הכנסת ביטן, הצעת חוק חשובה

אוריאל בוסו:  כמי שעמד בראש תאגיד המים במוניציפלי, זה מאוד ייעל את עבודת התאגידים

אוריאל בוסו:  בבקשה, השר

אופיר סופר: טוב, הודעת הממשלה היא שהיא תומכת בעלות התקציבית של החוק

אופיר סופר:  חזק וברוך, חבר הכנסת ביטן

אופיר סופר:  כל טוב

אוריאל בוסו: תודה רבה

אוריאל בוסו:  אם כך, חברי הכנסת, למעשה, להצעת החוק הזו הוגשו הסתייגויות ובקשות רשות דיבור, אני רק אקריא, וכמובן, מאחר שהם לא נמצאים, אנחנו נודיע: קבוצת יש עתיד – חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מתי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון; קבוצת המחנה הממלכתי – חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן מרים השכל ואלון שוסטר; קבוצת רע"מ – חברי הכנסת מנסור עבאס, ווליד טאהא, ואליד אלהואשלה, אימאן ח'טיב יאסין ויאסר חוג'יראת; קבוצת העבודה – חברי הכנסת מרב מיכאלי, נעמה לזימי, גלעד קריב ואפרת רייטן מרום

אוריאל בוסו:  מאחר שהמסתייגים לא נמצאים כאן, אנחנו גם לא נצביע על ההסתייגויות שלהם

אוריאל בוסו:       אם כך, רבותיי חברי הכנסת, נעבור להצבעה בקריאה השנייה על כל הסעיפים כנוסח הוועדה

אוריאל בוסו:  מסעיף 1, עד סעיף 13, הצבעה בקריאה השנייה

אוריאל בוסו: בעד סעיפים 1–13 – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים ואין נמנעים

אוריאל בוסו:  אני קובע שהצעת חוק תאגידי המים והביוב (תיקון מס' 15) התשפ"ג – 2023, התקבלה בקריאה השנייה

אוריאל בוסו:       אנחנו נעבור לקריאה השלישית, כנוסח הוועדה, הצבעה

אוריאל בוסו: בעד החוק – 6 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, להלן תוצאות ההצבעה: שישה בעד, אין מתנגדים ואין נמנעים

אוריאל בוסו:  אני קובע שהצעת חוק תאגידי המים והביוב (תיקון מס' 15) התשפ"ג– 2023, נתקבלה בקריאה השנייה והשלישית ותיכנס לספר החוקים

אוריאל בוסו:       אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים מחר, יום רביעי, ב' בתמוז התשפ"ג, 21 ביוני 2023, בשעה 11:00

אוריאל בוסו:  ישיבה זו נעולה